**คำนำ**

ปัญหาการทุจริตและประพฤติมิชอบของบุคลากรภาครัฐในปัจจุบัน นับเป็นปัญหาที่รุนแรงและมีแนวโน้มที่จะพัฒนารูปแบบให้สลับซับซ้อนมากขึ้น ซึ่งมีผลกระทบและเป็นอุปสรรคต่อการพัฒนาประเทศมากขึ้นทุกปี ประกอบกับคำสั่งคณะรักษาความสงบแห่งชาติที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริต ประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริต ประพฤติมิชอบ เพื่อให้ระบบราชการและปฏิบัติงานของบุคลากรของภาครัฐมีความโปร่งใส และมีการดำเนินการถูกต้องตามกฎหมายและระเบียบแบบแผนของทางราชการ จะต้องมีการจัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม และความคุ้มค่าของทรัพยากรที่ใช้ไป โดยต้องมีการเปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วมในการรณรงค์ และปลูกจิตค่านิยมให้ประชาชนมีส่วนร่วมในการตรวจสอบการปฏิบัติงานของบุคลากรภาครัฐและให้ผู้ปฏิบัติงานมีความซื่อสัตย์ สุจริต มีคุณธรรม และจริยธรรม เพื่อให้องค์กรปราศจากการทุจริตและประพฤติมิชอบรวมทั้งปัญหาความเสื่อมศรัทธาในการบริหารราชการจากปัญหาดังกล่าว

แผนการปฏิบัติการป้องกันและปราบปรามการทุจริตของเทศบาลตำบลตาลเดี่ยว (พ.ศ.2562 – 2564) เป็นแผนที่มุ่งส่งเสริมสร้างจิตสำนึกและค่านิยมให้แก่ผู้บริหาร พนักงานเทศบาท ลูกจ้าง พนักงานจ้าง และสมาชิกสภาเทศบาลตำบลให้มีการปฏิบัติราชการตามหลักธรรมาภิบาล ให้มีการประสานความร่วมมือระหว่างหน่วยงานภาครัฐ เอกชนและรัฐวิสาหากิจในการแก้ไขและป้องกันปัญหาการประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตามตรวจสอบการปฏิบัติงานของเทศบาลตำบลตาลเดี่ยว และให้มีการพัฒนาระบบ และกลไกการตรวจสอบ ควบคุม การใช้อำนาจ พร้อมกับพัฒนาสมรรถนะของพนักงานเทศบาลในการปฏิบัติราชการให้มีความโปร่งใสและยึดหลักธรรมาภิบาลเป็นแนวทางในการจัดทำแผน เพื่อใช้เป็นกรอบแนวทางให้บรรลุภารกิจดังกล่าวข้างต้น

ในการจัดทำแผนปฏิบัติการป้องกันและปราบปรามการทุจริตของเทศบาลตำบลตาลเดี่ยว ได้เปิดโอกาสให้ประชาชนได้เข้ามามีส่วนร่วมในการป้องการทุจริตและพฤติมิชอบ ให้ประชาชนเกิดความมั่นใจ ศรัทธาและไว้วางใจการบริหารราชการของเทศบาลตำบลตาลเดี่ยว รวมทั้งผู้บริหารท้องถิ่นสมาชิกสภาเทศบาล พนักงานเทศบาล ลูกจ้าง และพนักงานจ้าง โดยได้มีการจัดตั้งศูนย์รับเรื่องราวร้องเรียนการทุจริต และจัดทำแผนปฏิบัติการป้องกันการทุจริต (พ.ศ.2562-2564) ขึ้นโดยยึดยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ.2556 – 2560)

**สารบัญ**

**เรื่อง หน้า**

**ส่วนที่ 1 บทนำ**

1.การวิเคราะห์ความเสี่ยงในการเกิดการทุจริตในองค์กร 1

2.หลักการและเหตุผล 2

3.วัตถุประสงค์ของการจัดทำแผน 4

4.เป้าหมาย 4

5.ประโยชน์ของการจัดทำแผน 4

**ส่วนที่ 2 แผนปฏิบัติการป้องกันการทุจริต**

โครงการ/กิจกรรม/มาตรการ และจำนวนงบประมาณที่ดำเนินการ 4 ปี 6

(พ.ศ.2562-2564) แยกตาม 4 มิติ

**ส่วนที่ 3 รายละเอียดโครงการ/กิจกรรม/มาตรการ ตามแผนปฏิบัติการฯ** 15

**ส่วนที่ 1**

**บทนำ**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่เกี่ยวข้องกับการทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่า ปัจจัยที่มีผลต่อการขยายตัวของการทุจริตในระดับท้องถิ่น การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจาการละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพทุจริตอันเกิดจากช่องว่างของกฎระเบียบและกฎหมาย

4 สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากมี่จะเข้าไปตรวจการทุจริตของบุคคลเหล่านี้

-2-

**4) การผูกขาด** ในบางกรณีการดำเนินงานของภาครัฐ ได้แก่ การจัดซื้อ – จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**5) การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7) มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชั่นในประเทศถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้นๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคกลางเมือง ภาคราชการโดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (Transparency International-IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35-38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซียและล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศซึ่งสามารถสะท้อนให้เห็นว่าประเทศไทย เป็นประเทศที่มีปัญหาการคอร์รัปชั่นอยู่ในระดับสูง

แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริตไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้าน การทุจริต (United Nations Convention Against Corruption – UNCAC) พ.ศ. 2546 การจัดตั้งองค์กร

-3-

ตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือพื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอร์รัปชั่นเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกลหรือความพยายามที่ได้กล่าวมาข้างต้นไม่สามารถทำได้อย่างศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมนิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของภาครัฐ จนตลอดประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนี การรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติ มิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกลและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 – 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริต เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่างๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปรามการทุจริตอย่างแท้จริง

-4-

**3. วัตถุประสงค์ของการจัดทำแผน**

1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรส่วนท้องถิ่น

2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหารบุคลากรขององค์กรปกครองส่วนท้องถิ่นรวมถึงประชาชนในท้องถิ่น

3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

4) เพื่อส่งเสริมบทบาทการมีส่วนรวม (people’s participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น

5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์กรปกครองส่วนท้องถิ่น

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังคับเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ

3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

4) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบควบคุมและถ่วงดุลการใช้อำนาจอย่างเหมาะสม

5) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**5. ประโยชน์ของการจัดทำแผน**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นรวมถึงประชาชนในท้องถิ่นมีจิตสำนักรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti – Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

2) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

-5-

3) ภาคประชาชนมีส่วนรวมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

5) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

-6-

**ส่วนที่ 2**

**แผนปฏิบัติการป้องกันการทุจริต (พ.ศ. 2562 – 2564)**

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **1.การสร้างสังคมที่ไม่ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้ง ข้าราชการ การเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น | 1.1.1 (1) โครงการบริหารงานตามหลัก ธรรมาภิบาล  1.1.1 (2) โครงการพัฒนาคุณธรรมจริยธรรม  1.1.1 (3) โครงการส่งเสริมคุณธรรมและจริยธรรมในการป้องกันการทุจริต  1.1.1 (4) โครงการฝึกอบรมคุณธรรม จริยธรรม แก่ผู้บริหารสมาชิกสภา และพนักงานขององค์กรปกครองส่วนท้องถิ่น  1.1.2(1)มาตรการ “ส่งเสริมการ ปฏิบัติงานตามประมวลจริยธรรมขององค์กรปกครองส่วนท้องถิ่น”  1.1.3 (1) กิจกรรมให้ ความรู้เรื่อง ผลประโยชน์ทับซ้อนให้กับบุคลากรขององค์กรปกครองส่วนท้องถิ่น | 30,000  -  -  30,000  -  - | 30,000  -  -  30,000  -  - | 30,000  -  -  30,000  -  - |  |

-7-

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | 1) กิจกรรมการเผยแพร่ข้อมูลข่าวสารเกี่ยวกับการป้องกันและปราบปรามการทุจริตให้ประชาชนทราบทาง(facebook , บอร์ดประชาสัมพันธ์)  2) กิจกรรมปลูกต้นไม้เพื่อพื้นที่สีเขียว ลดภาวะโลกร้อนในเขตพื้นที่ขององค์กรปกครองส่วนท้องถิ่น  3) โครงการส่งเสริม อนุรักษ์ฟื้นฟู ทรัพยากรธรรมชาติและสิ่งแวดล้อม แหล่งท่องเที่ยวพัฒนาและปรับปรุงภูมิทัศน์ในชุมชน  4)โครงการฝึกอบรมศึกษาดูงานตามแนวทางเศรษฐกิจพอเพียง | -  30,000  40,000  300,000 | -  30,000  40,000  300,000 | -  30,000  40,000  300,000 |  |
|  | 1.3 การสร้างจิตสำนึกและความตระหนักแก่เด็กและเยาวชน | 1) โครงการส่งเสริมพระพุทธศาสนา สัปดาห์ อาสาฬหบูชาและเข้าพรรษา | 50,000 | 50,000 | 50,000 |  |
| **มิติที่ 1** | **รวม** | **1 มาตรการ**  **3 กิจกรรม**  **7 โครงการ** | **480,000** | **480,000** | **480,000** |  |

-8-

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| **2.การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | 1) กิจกรรมประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น | - | - | - |  |
|  | 2.2 มาตรการสร้างความโปร่งใสในการปฏิบัติราชการ | 2.2.1 (1) มาตรการออกคำสั่งมอบหมายของนายกองค์กรปกครองส่วนท้องถิ่น ปลัดองค์กร ปกครองส่วนท้องถิ่น และหัวหน้าส่วนราชการ  2.2.1 (2) กิจกรรม “สร้างความโปร่งใสในการพิจารณาเลื่อนขั้นเงินเดือน”  2.2.2 (1) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”  2.2.2 (2) โครงการเผยแพร่ข้อมูลข่าวสารด้านการจัดซื้อ – จัดจ้าง  2.2.3 (1) โครงการจ้างสำรวจความพึงพอใจของผู้รับบริการ | -  -  -  -  20,000 | -  -  -  -  20,000 | -  -  -  -  20,000 |  |

-9-

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
|  | 2.3 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี | 2.3.1 (1) กิจกรรมการลดขั้นตอนการปฏิบัติงาน  2.3.1 (2) โครงการลดขั้นตอนและระยะเวลาการปฏิบัติราชการ  2.3.2 (1) มาตรการการมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ 2.3.2 (2) มาตรการมอบอำนาจของนายกองค์กรปกครองส่วนท้องถิ่น  2.3.2 (3) มาตรการมอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ.2522  2.3.2 (4) มาตรการการออกคำสั่งมอบหมายของนายกเทศมนตรี  ปลัดเทศบาล และหัวหน้าส่วนราชการ | -  -  -  -  -  - | -  -  -  -  -  - | -  -  -  -  -  - |  |

-10-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | | **งบประมาณ**  **(บาท)** |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการประพฤติปฏิบัติตนให้เป็นที่ประจักษ์ | 2.4.1 (1) โครงการยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์  2.4.3 (1) กิจกรรมเชิดชูเกียรติผู้ปฏิบัติตามปรัชญาเศรษฐกิจพอเพียง | -  - | | -  - | -  - |  |
|  | 2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต | 2.5.1 (1) มาตรการ “จัดทำข้อตกลงการปฏิบัติราชการ”  2.5.2 (1) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ  2.5.2 (2) มาตรการ “แต่งตั้งผู้รับผิดชอบเกี่ยวกับเรื่องร้องเรียน”  2.5.3 (1) มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลว่าทุจริตและปฏิบัติราชการตามอำนาจหน้าที่โดยมิชอบ” | -  -  -  - | | -  -  -  - | -  -  -  - |  |
| **มิติที่ 2** | **รวม** | **9 มาตรการ**  **5 กิจกรรม**  **4 โครงการ** | **20,000** | | **20,000** | **20,000** |  |

-11-

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** |
| 3. การส่งเสริมบทบาทและการมีส่วนร่วมของภาคประชาชน | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบ การปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | 3.1.1 (1) มาตรการ “ปรับปรุงศูนย์ข้อมูลข่าวสารของเทศบาลตำบลตาลเดี่ยวให้มีประสิทธิภาพมากยิ่งขึ้น”  3.1.1 (2) กิจกรรม “การออกระเบียบจัดตั้งศูนย์ข้อมูลข่าวสารของเทศบาลตำบลตาลเดี่ยว  3.1.1 (3) กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”  3.1.2 (1) มาตรการ “เผยแพร่ข้อมูลข่าวสารที่สำคัญและหลากหลาย”  3.1.2 (2) กิจกรรม “การเผยแพร่ข้อมูลข่าวสารด้านการเงินการคลัง พัสดุ และทรัพย์สินของเทศบาล และการรับเรื่องร้องเรียนเกี่ยวกับการเงินการคลัง”  3.1.3 (1) มาตรการ “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลตาลเดี่ยว | 100,000  -  -  -  -  - | 100,000  -  -  -  -  - | 100,000  -  -  -  -  - |  |

-12-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | **ปี 2564** | | | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | **งบประมาณ**  **(บาท)** | | |
|  | 3.2 การรับฟัง  ความคิดเห็นการรับและตอบ  สนองเรื่องร้อง  เรียน/ร้องทุกข์  ของประชาชน | 3.2.1 (1) โครงการจัดประชาคมแผนชุมชน  3.2.1 (2) กิจกรรมการดำเนินงานศูนย์รับเรื่องร้องทุกข์เทศบาลตำบลตาลเดี่ยว  3.2.2 (1) โครงการเทศบาลตำบลตาลเดี่ยวเคลื่อนที่  3.2.3 (1) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ | 60,000  -  50,000  - | 60,000  -  50,000  - | | 60,000  -  50,000  - | |  |
|  | 3.3 การส่งเสริม  ให้ประชาชนมีส่วนร่วมบริหารกิจการขององค์กรปกครองส่วนท้องถิ่น | 3.3.1 (1) มาตรการแต่งตั้งคณะกรรมการสนับสนุนการจัดทำแผนพัฒนาเทศบาลตำบลตาลเดี่ยว  3.3.1 (2) มาตรการ  ตรวจสอบโดยคณะกรรมการประเมินผลการปฏิบัติตามหลักเกณฑ์  และวิธีการบริหารกิจการบ้านเมืองที่ดีของเทศบาลตำบลตาลเดี่ยว | -  - | -  - | | | -  - |  |
| **มิติที่ 3** | **รวม** | **5 มาตรการ**  **5 กิจกรรม**  **2 โครงการ** | **210,000** | **210,000** | | | **210,000** |  |

-13-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | | **งบประมาณ**  **(บาท)** |
| 4. การเสริม  สร้างและปรับปรุงกลไกในการตรวจ  สอบการ  ปฏิบัติราชการ  ขององค์กรปกครอง  ส่วนท้องถิ่น | 4.1 มีการจัดวาง  ระบบและรายงาน  การควบคุมภายในตามที่คณะกรรมการตรวจเงินแผ่นดิน  กำหนด | 4.1.1 (1) โครงการ  จัดทำแผนการตรวจสอบภายในประจำปีประจำปีงบประมาณ 2562 -2564  4.1.1 (2) โครงการ  จัดทำรายงานการควบคุมภายใน  4.1.2 (1) กิจกรรมติดตามประเมินผลการควบคุมภายใน  4.1.2 (2) มาตรการ  ติดตามประเมินระบบควบคุมภายในเทศบาลตำบลตาลเดี่ยว | -  -  -  - | -  -  -  - | -  -  -  - | |  |
| 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้ | 4.2.2 (1) กิจกรรมรายงานผลการใช้จ่ายเงินให้ประชาชนได้รับทราบ  4.2.3 (1) มาตรการ เผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อ จัดจ้างภาครัฐด้วยอิเล็กทรอนิกส์ (Electronic GovernmentProcurement : e-GP) | -  - | -  - | -  - | |  |
| 4.3 การส่งเสริมบทบาทการตรวจสอบของสภาท้องถิ่น | 4.3.1 (1) โครงการอบรมให้ความรู้ด้านระเบียบ กฎหมายท้องถิ่น ผู้บริหารและสมาชิกสภาท้องถิ่น | 20,000 | 20,000 | 20,000 | |  |

-14-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม**  **/มาตรการ** | **ปี 2562** | **ปี 2563** | | **ปี 2564** | **หมาย**  **เหตุ** |
| **งบประมาณ**  **(บาท)** | **งบประมาณ**  **(บาท)** | | **งบประมาณ**  **(บาท)** |
|  | 4.4 เสริมพลัง  การมีส่วนร่วม  ของชุมชน (Community)  และบูรณาการทุกภาคส่วนเพื่อต่อต้านการทุจริต | 4.4.1 (1) กิจกรรม  การติดป้ายประชาสัมพันธ์กรณีพอเห็นการทุจริต  4.4.2 (1) มาตรการการส่งเสริมและพัฒนาเครือข่ายด้านการป้องกันการทุจริต | 3,000  - | 3,000  - | 3,000  - | |  |
| **มิติที่ 4** | **รวม** | **3 มาตรการ**  **3 กิจกรรม**  **3 โครงการ** | **23,000** | **23,000** | **23,000** | |  |

-15-

**ส่วนที่ 3**

**รายละเอียดโครงการ/กิจกรรม/มาตรการตามแผนปฏิบัติการ**

**มิติที่ 1 การสร้างสังคมที่ไม่ทนต่อการทุจริต**

**โครงการ : บริหารงานตามหลักธรรมาภิบาล**

**1. หลักการและเหตุผล**

หลักธรรมาภิบาล หรือ การบริหารจัดการที่ดี (Good Governance) เป็นหลักสำคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชั่นที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชั่นอย่างจริงจัง ในสถานการณ์วิกฤติปัญหาการทุจริตคอร์รัปชั่นในสังคมไทยดังกล่าว ทุกภาคส่วนในสังคมไทยต่างเห็นพ้องตรงกันว่าการที่จะทำให้ปัญหาการคอร์รัปชั่นลดน้อยลงและหมดไปได้ในที่สุดนั้น ต้องนำหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชนตลอดจนภาคประชาสังคมอย่างเข็มงวดจริงจัง พร้อมทั้งสร้างทัศนคติใหม่ปลูกจิตสำนึกของคนไทยร่วมต้านภัยการทุจริต ควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชั่น ทั้งนี้ กลไกการนำหลักธรรมาภิบาลซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผลและการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่างๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของ ธรรมาภิบาลซึ่งประกอบด้วยหลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรืองค์กรใดๆ จะต้องคำนึงถึงกรอบเป้าหมาย วัตถุประสงค์แนวทาง หรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไปดังนั้น เพื่อประโยชน์ในการบริหารราชการของเทศบาลตำบล ตาลเดี่ยวจึงจัดทำโครงการบริหารงานตามหลักธรรมาภิบาลขึ้น

**2. วัตถุประสงค์**

1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3. เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้

-16-

4. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

**3. เป้าหมาย**

ผู้บริหารท้องถิ่น สมาชิกสภาท้องถิ่น พนักงานเทศบาลและพนักงานจ้าง

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

1. จัดทำโครงการเพื่อขออนุมัติจากผู้บริหารท้องถิ่น

2. มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3. ประสานงานกับหน่วยงานที่เกี่ยวข้อง เพื่อจัดหาวิทยากร

4. จัดทำกำหนดการและหัวข้อการอบรม

5. สรุปผลในภาพรวมและรายงานผลการดำเนินการตามโครงการให้ผู้บริหารท้องถิ่นทราบ

**6. ระยะเวลาการดำเนินงาน**

ปีงบประมาณ พ.ศ. 2562 – 2564

**7. งบประมาณที่ใช้ในการดำเนินการ**

30,000.- บาท / ปี

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

1. ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

2. ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)

3. ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนำไปประยุกต์ใช้ในการทำงานและการดำเนินชีวิตได้

4. ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้กับองค์กรได้อย่างมีประสิทธิภาพ

-17-

**โครงการ : พัฒนาคุณธรรมจริยธรรม**

**1. หลักการและเหตุผล/ความเป็นมา**

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์ มีรากฐานสำคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อำนาจที่ได้รับอย่างซื่อสัตย์ ต้องดูแล จัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติคณะรัฐมนตรีในการประชุมเมื่อวันที่ 26 สิงหาคม 2551 มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ 5 ยุทธศาสตร์และยุทธศาสตร์ที่ 4 การส่งเสริมคุณธรรม ในองค์กรเพื่อเป็นต้นแบบให้ข้าราชการได้เรียนรู้และปฏิบัติตามจากหลักการและเหตุผลดังกล่าว เทศบาลตำบลตาลเดี่ยว จึงเห็นความสำคัญในการพัฒนาบุคลากรในสังกัดเพื่อตระหนักถึงการสร้างจิตสำนึกให้มีคุณธรรม จริยธรรม และปฏิบัติงานด้วยความซื่อสัตย์สุจริต มีจิตสำนึกที่ดีในการปฏิบัติงาน ประพฤติปฏิบัติตนเป็นแบบอย่างที่ดีแก่ประชาชน จึงได้ทำโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**2. วัตถุประสงค์**

2.1 เพื่อปลูกจิตสำนึกให้พนักงานเจ้าหน้าที่เทศบาลตำบลตาลเดี่ยว มีคุณธรรมจริยธรรม เข้าใจหลักธรรมของพระพุทธศาสนา และน้อมนำเอาหลักปรัชญาเศรษฐกิจพอเพียงไปเป็นแนวทางในการดำเนินชีวิตส่วนตัว และในการปฏิบัติราชการ

2.2 เพื่อให้พนักงาน ได้รับการพัฒนาจิตใจ และพัฒนาตนเองให้มีจิตสาธารณะ เกิดความสำนึกร่วมในการเสริมสร้างสังคมแห่งคุณธรรมและสมานฉันท์ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสำนึกในการทำความดี รู้จักการให้ การเสียสละและการบำเพ็ญสาธารณะประโยชน์ร่วมกัน

2.3 เพื่อเป็นการสร้างภาพลักษณ์ที่ดีของเทศบาลตำบลตาลเดี่ยว ในการเสริมสร้างคุณธรรม จริยธรรม และธรรมาภิบาล

**3. เป้าหมาย/ผลผลิต**

ผู้บริหาร สมาชิกสภา พนักงานเทศบาลและพนักงานจ้างเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

จัดให้มีการดำเนินกิจกรรมส่งเสริมคุณธรรมจริยธรรม แบ่งเป็น 3 แนวทางคือ

5.1 การจัดกิจกรรมบรรยายเสริมสร้างคุณธรรมจริยธรรม โดยคณะผู้บริหาร ปลัดเทศบาล

บรรยายให้ความรู้แก่พนักงานเจ้าหน้าที่

5.2 จัดกิจกรรมบำเพ็ญประโยชน์นอกสถานที่ ส่งเสริมให้รู้รัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทำบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น

5.3 การจัดกิจกรรมทำบุญถวายเครื่องไทยธรรม และบำเพ็ญประโยชน์ ณ วัดต่างๆ

-18-

**6. ระยะเวลาในการดำเนินการ**

ปีงบประมาณ พ.ศ. 2562 – 2564

**7. งบประมาณในการดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัดเทศบาลตำบลตาลเดี่ยว

**9.ตัวชี้วัด/ผลลัพธ์**

9.1 พนักงาน เจ้าหน้าที่ มีคุณธรรมจริยธรรม เข้าใจหลักธรรมของพระพุทธศาสนาและน้อมนำหลักปรัชญาเศรษฐกิจพอเพียงเป็นแนวทางในการดำเนินชีวิต และการปฏิบัติงาน

9.2 พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสำนึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

9.3 สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

-19-

โครงการ : ส่งเสริมคุณธรรมและจริยธรรมในการป้องกันการทุจริต

1. หลักการและเหตุผล

บุคลากรหรือทรัพยากรบุคคลในองค์กรเป็นรากฐานสำคัญยิ่งในการพัฒนาและขับเคลื่อนองค์กรไปสู่ความสำเร็จทั้งด้านคุณภาพ ประสิทธิภาพและประสิทธิผล องค์กรนั้นๆ ย่อมประสบความสำเร็จ มีความเจริญก้าวหน้าต่อไป ทั้งนี้ขึ้นอยู่กับบุคลากรที่มีคุณภาพสูง มีความรู้ความสามารถ มีทักษะต่างๆ ในการปฏิบัติงาน มีประสบการณ์มีความรู้และเข้าใจงานเป็นอย่างดีเมื่อได้รับบทบาทให้กระทำหน้าที่ใดๆ แล้ว ย่อมสามารถแสดงบทบาทนั้นๆ ได้อย่างถูกต้องและเหมาะสมเสมอ ในทางตรงกันข้ามหากบุคลากรในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จำเป็นในการทำงาน ย่อมทำให้องค์กรนั้นๆ ด้อยพัฒนาหรือเจริญก้าวหน้าได้อย่างล้าช้า นอกจากบุคลากรที่มีความรู้ ความสามารถ มีทักษะและประสบการณ์การทำงานสูงแล้ว ย่อมมีคุณธรรมจริยธรรมในการป้องกันการทุจริต มีจรรยาบรรณ ค่านิยม บุคลิกภาพหรือคุณลักษณะอันพึงประสงค์ เป็นตัวชี้นำทางในการปฏิบัติงานตามตำแหน่ง หน้าที่และบทบาทแห่งตนเอง บุคลากรที่ปฏิบัติหน้าที่โดยยึดมั่นในหลักคุณธรรม จริยธรรม มีจิตสำนึกที่ดี มีความซื่อสัตย์ สุจริต มีความรับผิดชอบ ตั้งใจทำงานด้วยความทุ่มเท เสียสละ มีความเมตตา กรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือรักษาผลประโยชน์ของประชาชนและประเทศชาติแล้ว ย่อมนำพาองค์กรหรือหน่วยงานมุ่งไปสู่ความเจริญก้าวหน้ามากยิ่งขึ้น มีความโปร่งใสมีการป้องกันการทุจริต และสามารถตรวจสอบได้ตามหลักการแห่งธรรมาภิบาลเทศบาลตำบลตาลเดี่ยว จึงได้จัดโครงการส่งเสริมคุณธรรมและจริยธรรมในการป้องกันการทุจริตขึ้น เพื่อเป็นการส่งเสริมและสนับสนุนให้บุคลากรภายใน ประกอบด้วยคณะผู้บริหาร สมาชิกสภาฯ ข้าราชการและพนักงานจ้าง ตลอดทั้งประชาชนทั่วไปให้มีความรู้ ความเข้าใจในหลักธรรมทางพระพุทธศาสนา สามารถนำมาประยุกต์ใช้ในการปฏิบัติงานให้ห่างไกลจากการทุจริต และการดำเนินชีวิตประจำวันได้อย่างปกติสุข รู้จักความพอดีมีความพอเพียง ปฏิบัติตามระเบียบกฎหมายและข้อบังคับ มีเจตคติที่ดี มีจรรยาบรรณวิชาชีพต่อตนเอง ต่อการทำงาน ต่อเพื่อนร่วมงาน ต่อผู้มาขอรับบริการ ต่อผู้บังคับบัญชาและต่อประเทศชาติบ้านเมืองต่อไป

**2.** วัตถุประสงค์

2.1 เพื่อให้บุคลากรมีความรู้ ความเข้าใจในหลักธรรมทางพระพุทธศาสนา

2.2 เพื่อให้บุคลากรสามารถนำหลักธรรมทางพระพุทธศาสนามาประยุกต์ใช้ในการปฏิบัติงานและการดำเนินชีวิตได้อย่างถูกต้อง

2.3 เพื่อปรับเปลี่ยนทัศนคติ ค่านิยมและเจตคติของบุคลากรต่อองค์กร ต่อการทำงาน ต่อเพื่อนร่วมงาน ต่อผู้มาขอรับบริการและต่อผู้บังคับบัญชาให้ดียิ่งขึ้น

2.4 เพื่อให้สถาบันทางศาสนามีบทบาทในการปลูกจิตสำนึกมีคุณธรรม จริยธรรม มีความซื่อสัตย์สุจริต ให้แก่บุคลากรของเทศบาลตำบลตาลเดี่ยว

3. กลุ่มเป้าหมาย

คณะผู้บริหาร สมาชิกสภาฯ ข้าราชการ/พนักงาน ทั้งหมด จำนวน 51 คน

4. พื้นที่ดำเนินการ

เทศบาลตำบลตาลเดี่ยว

-20-

5. ระยะเวลาดำเนินการ

จัดปฏิบัติธรรม (สวดมนต์ทำวัตรเช้า) ทุกวันพระ จำนวน 48 ครั้ง ระหว่างเดือนมกราคม – 2562 ธันวาคม พ.ศ. 2564

**6**. กิจกรรมและวิธีการดำเนินการ

6.1 ติดต่อประสานและขอความร่วมมือไปยังวัด (สถานที่ปฏิบัติธรรม/วิปัสสนากรรมฐาน)

6.2 ชี้แจงรายละเอียดและวางแผนการดำเนินงานตามโครงการฯ

6.3 จัดทำรายละเอียดโครงการฯ กำหนดการและหลักสูตรการจัดการอบรมฯ**ตัวอย่างแผนปฏิบัติการป้องกันการทุจริต** ๒๑

6.4 เสนอรายละเอียดโครงการ กำหนดการและหลักสูตร เพื่อพิจารณาปรับปรุงและแก้ไขให้ถูกต้องและเกิดความเหมาะสม

6.5 ประชาสัมพันธ์ให้ประชาชนทั่วไปที่สนใจเข้าร่วมกิจกรรมโครงการฯ

6.6 วัดและประเมินผลโครงการฯ

7. งบประมาณ

ไม่ใช้งบประมาณ

8. ผู้รับผิดชอบโครงการ

เทศบาลตำบลตาลเดี่ยว

9. ผลที่คาดว่าจะได้รับ

9.1 บุคลากรและประชาชนมีความรู้ความเข้าใจในหลักธรรมทางพระพุทธศาสนาอย่างแท้จริง

9.2 บุคลากรและประชาชนสามารถนำหลักธรรมทางพระพุทธศาสนามาใช้ในการปฏิบัติงานและการดำเนินชีวิตได้อย่างแท้จริง

9.3 ปลูกจิตสำนึกให้บุคลากรและประชาชนมีทัศนคติ ค่านิยม ความซื่อสัตย์สุจริต และเจตคติต่อองค์กรต่อการทำงาน ต่อเพื่อนร่วมงานต่อผู้มาขอรับบริการและต่อผู้บังคับบัญชาที่ดี

-21-

โครงการ : ฝึกอบรมคุณธรรม จริยธรรม แก่ผู้บริหาร สมาชิกสภา และพนักงานขององค์กรปกครองส่วนท้องถิ่น

**1.** หลักการและเหตุผล

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมเทศบาลตำบลตาลเดี่ยว ลงวันที่ 3 ตุลาคม 2559 ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดีและมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ ประกอบกับเทศบาลตำบลตาลเดี่ยว ได้รับการประเมินคัดเลือกจากสำนักงาน ป.ป.ช. ตามโครงการส่งเสริมท้องถิ่นปลอดทุจริตในการเป็นองค์กรปกครองส่วนท้องถิ่นดีเด่นและที่ดี ด้านการป้องกันการทุจริต ปี พ.ศ. 2559 และเพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่นและข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานเทศบาลตำบลตาลเดี่ยว ดังกล่าวนี้ขึ้น

2. วัตถุประสงค์

2.1 เพื่อเป็นการปลูกและปลุกจิตสำนึกการต่อต้านการทุจริต

2.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์ สุขแก่ประชาชน

2.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

2.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

3. เป้าหมาย

ผู้บริหาร สมาชิกสภา และพนักงานเทศบาลตำบลตาลเดี่ยว จำนวน 61 คน

**4.** พื้นที่ดำเนินการ

เทศบาลตำบลตาลเดี่ยว

5. วิธีการดำเนินการ

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานเทศบาลตำบล ตาลเดี่ยวโดยเชิญวิทยากรที่มีความรู้ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**6.** ระยะเวลาการดำเนินการ

ปีงบประมาณ พ.ศ. 2562 – 2564

-22-

**7**. งบประมาณในการดำเนินการ

30,000.- บาท / ปี

**8**. ผู้รับผิดชอบโครงการ

สำนักงานปลัดเทศบาลตำบลตาลเดี่ยว

**9**. ตัวชี้วัด/ผลลัพธ์

**ตัวชี้วัด**

ประชาชนผู้มารับบริการที่เทศบาลตำบลตาลเดี่ยว ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลกาประเมินมาต่ำกว่าร้อยละ 70

**ผลลัพธ์**

ผู้บริหาร สมาชิกสภา และพนักงานเทศบาลตำบลตาลเดี่ยว เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

-23-

มาตรการ : “ส่งเสริมการปฏิบัติงานตามประมวลจริยธรรมของเทศบาลตำบลตาลเดี่ยว”

**1.** หลักการและเหตุผล

ตามที่เทศบาลตำบลตาลเดี่ยว ได้ประกาศใช้ประมวลจริยธรรมของเทศบาลตำบลตาลเดี่ยว พ.ศ. 2559 โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานเทศบาลตำบลตาลเดี่ยว เรื่อง หลักเกณฑ์และเงื่อนไขเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง 3 ตุลาคม 2559 กำหนดให้พนักงานเทศบาล ลูกจ้างประจำ และพนักงานจ้างของเทศบาล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม,มีจิตสำนึกที่ดี ซื่อสัตย์สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐานมีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งเทศบาลตำบลตาลเดี่ยว ควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลมดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลตำบลตาลเดี่ยวได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาลตำบลตาลเดี่ยว” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่ง

ผลประโยชน์หรือการมีผลประโยชน์ทับซ้อน

2. วัตถุประสงค์

2.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

2.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ของเทศบาลตำบลตาลเดี่ยว เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

2.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

-24-

2.4 เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร่างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

2.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

3. เป้าหมาย/ผลผลิต

คณะผู้บริหาร สมาชิกสภา พนักงานเทศบาล ลูกจ้างประจำ และพนักงานจ้างทั่วไป

4. พื้นที่ดำเนินการ

เทศบาลตำบลตาลเดี่ยว

5. วิธีดำเนินการ

5.1 เผยแพร่ประมวลจริยธรรมของเทศบาลตำบลตาลเดี่ยว เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

5.2 เผยแพร่ประชาสัมพันธ์เกี่ยวกับประมวลจริยธรรมของเทศบาลตำบลตาลเดี่ยว เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

6. ระยะเวลาดำเนินการ

ปีงบประมาณ พ.ศ. 2562-2564

**7**. งบประมาณดำเนินการ

ไมใช้งบประมาณ

**9.** ผู้รับผิดชอบ

สำนักปลัดเทศบาล เทศบาลตำบลตาลเดี่ยว

**10**. ตัวชี้วัด/ผลลัพธ์

คณะผู้บริหาร สมาชิกสภา พนักงานเทศบาล ลูกจ้างประจำ พนักงานปฏิบัติงานตามประมวลจริยธรรมของเทศบาลตำบลตาลเดี่ยว

-25-

**กิจกรรม : ให้ความรู้เรื่อง ผลประโยชน์ทับซ้อนให้กับพนักงานเทศบาลและพนักงานจ้าง**

**ของเทศบาลตำบลตาลเดี่ยว**

**1. หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง“ผลประโยชน์ทับซ้อน” หมายถึง สถานการณ์ที่เจhาหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการ

ป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อนดังนั้น เทศบาลตำบลตาลเดี่ยว จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในเทศบาลตำบลตาลเดี่ยว เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเทศบาลตำบลตาลเดี่ยว เพื่อให้พนักงานทุกคนทำงานโดยยึดถือระเบียบ กฎหมายคุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**2. วัตถุประสงค์**

2.1 เพื่อให้ความรู้ ความเข้าใจแก่พนักงานเทศบาล พนักงานจ้างเกี่ยวกับการป้องกันผลประโยชน์ทับซ้อน

2.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาลตำบลตาลเดี่ยว

2.3 เพื่อเสริมสร้างให้ข้าราชการและเจ้าหน้าที่ของเทศบาลตำบลตาลเดี่ยวมีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น

**3. เป้าหมาย**

พนักงานเทศบาลและพนักงานจ้างเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว

-26-

**5. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**6. ระยะเวลาการดำเนินการ**

ปีงบประมาณ พ.ศ. 2562 – 2564

**7. งบประมาณในการดำเนินโครงการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

**ตัวชี้วัด**

พนักงานเทศบาลและพนักงานจ้างมีความเข้าใจเรื่องผลประโยชน์ทับซ้อนผลลัพธ์พนักงานเทศบาลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

-27-

**กิจกรรม : การเผยแพร่ข้อมูลข่าวสารเกี่ยวกับการป้องกันและปราบปรามการทุจริตให้ประชาชนทราบทาง(facebook , บอร์ดประชาสัมพันธ์)**

**1. หลักการและเหตุผล/ที่มาของโครงการ**

ปัจจุบัน ปัญหาการทุจริตในภาคส่วนต่างๆ นับวันจะทวีความรุนแรงมากยิ่งขึ้น ดังนั้น พลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ จึงได้มีคำสั่งคณะรักษาความสงบแห่งชาติที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ การมีส่วนร่วมจากภาคประชาชนจะเป็นส่วนสำคัญในการขับเคลื่อนและแก้ไขปัญหาการทุจริตให้ลดลง ทั้งนี้การสร้างจิตสานึกและ ความตระหนักรู้แก่ประชาชนในเรื่องการป้องกันและปราบปรามการทุจริต รวมถึงความเสียหายที่เกิดขึ้นจากการทุจริตในกรณีศึกษาต่างๆ ซึ่งจะนำไปสู่การป้องกันและปราบปรามการทุจริตอย่างยั่งยืน

**2. วัตถุประสงค์**

2.1 เพื่อให้ประชาชนเกิดความรู้ความเข้าใจเกี่ยวกับการป้องกันและปราบปรามการทุจริต

2.2 เพื่อให้ประชาชนเกิดจิตสำนึกและมีส่วนร่วมในการป้องกันการทุจริต

**3. เป้าหมาย/ผลผลิต**

ประชาชนเกิดความตระหนักรู้ในเรื่องของการป้องกันและปราบปรามการทุจริต จนเกิดเป็นความร่วมมือ ซึ่งจะนำไปสู่การแก้ไขปัญหาการทุจริต

**4. พื้นที่ดำเนินการ**

พื้นที่ภายในเขตเทศบาลตำบลตาลเดี่ยว

**5. วิธีดำเนินการ**

นำข้อมูลเกี่ยวกับการปูองกันและปราบปรามการทุจริต เช่น ข้อมูลจาก สานักงาน ป.ป.ช. และ คำพิพากษาในคดีเกี่ยวกับการทุจริตเผยแพร่ผ่านทาง facebook , และบอร์ดประชาสัมพันธ์

**6. ระยะเวลาดำเนินการ**

ปีงบประมาณ 2562 - 2564

**7. งบประมาณดาเนินการ**

ไม่ใช้งบประมาณ

**8. ผู้รับผิดชอบ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ร้อยละของช่องทางการสื่อสารที่สามารถเผยแพร่ข้อมูลได้ : ร้อยละ 100

9.2 ประชาชนเกิดความรู้ความเข้าใจเกี่ยวกับการป้องกันและปราบปรามการทุจริตและเกิดจิตสำนึกและมีส่วนร่วมในการป้องกันการทุจริต

-28-

**กิจกรรม : ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่ตำบลตาลเดี่ยว**

**1. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์อาทิ เกิดความแห่งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้นส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแกhไขปัญหาภาวะโลกร้อน เทศบาลตำบล ตาลเดี่ยวจึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลตาลเดี่ยว” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น กองสาธารณสุขและสิ่งแวดล้อม เทศบาลตำบลตาลเดี่ยว จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตเทศบาลตำบลตาลเดี่ยว เพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**2. วัตถุประสงค์**

2.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

2.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลตาลเดี่ยว

2.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

2.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**3. เป้าหมาย/ผลผลิต**

ประชาชนตำบลตาลเดี่ยว ร่วมกันปลูกต้นไม้ จำนวน 400 ต้น

**4. พื้นที่ดำเนินการ**

พื้นที่สาธารณะในเขตตำบลตาลเดี่ยว อำเภอหล่มสัก จังหวัดเพชรบูรณ์

**5. วิธีดำเนินงาน**

5.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

5.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

-29-

5.3 จัดซื้อพันธุ์กล้าไม้ เพื่อใช้ในโครงการ

5.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

5.5 ดูแลรักษาและติดตามผลโดยกองสาธารณสุขและสิ่งแวดล้อม เทศบาลตำบลตาลเดี่ยว

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

30,000.- บาท / ปี

**8. ผู้รับผิดชอบโครงการ**

งานวิชาการเกษตร สำนักปลัดเทศบาล

**9.ตัวชี้วัด/ผลลัพธ์**

9.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

9.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

9.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

9.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

-30-

**โครงการ : ส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม แหล่งท้องเที่ยว พัฒนา และ**

**ปรับปรุงภูมิทัศน์ในชุมชน**

**1. หลักการและเหตุผล/ความเป็นมา**

ประเทศไทยในอดีตเป็นพื้นที่ที่มีทรัพยากรป่าไม้อยู่เป็นจำนวนมาก แต่การลักลอบตัดไม้ทำลายป่าไม้ที่ผิดกฎหมายได้เพิ่มมากขึ้นอย่างรวดเร็ว ทำให้ปัจจุบันทรัพยากรป่าไม้ของประเทศไทยมีจำนวนลดน้อยลง ซึ่งส่งผลกระทบต่อธรรมชาติสิ่งแวดล้อมและระบบนิเวศต่างๆ ตลอดจนวิถีชีวิตความเป็นอยู่ของประชาชนเป็นอย่างมาก หน่วยงานต่างๆ ทั้งภาครัฐและภาคเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งจะสามารถช่วยให้ธรรมชาติของประเทศไทยกลับมามีความสมดุลเพิ่มมากขึ้น พระบาทสมเด็จพระเจ้าอยู่หัวและสมเด็จพระบรมราชินีนาถทรงมีความห่วงใยในปัญหาปริมาณป่าไม้ของประเทศ โดยทั้งสองพระองค์ท่านได้พยายามคิดค้นหาวิธีนานัปการที่จะเพิ่มปริมาณป่าไม้ของประเทศไทยให้มากขึ้นอย่างมั่นคงและยั่งยืน ซึ่งพระองค์ท่านได้เสนอวิธีที่เรียบง่ายและประหยัดในการดำเนินงาน คือ แนวคิดเรื่อง “ปลูกป่า 3 อย่างเพื่อประโยชน์ 4 อย่าง” ปลูกป่า 3 อย่าง ได้แก่ ปลูกไม้ให้พออยู่ พอกิน พอใช้ และระบบนิเวศน์“พออยู่” หมายถึงไม้ เศรษฐกิจ ปลูกไว้ทำที่อยู่อาศัยและจำหน่าย “พอกิน” หมายถึง ปลูกพืชเกษตรเพื่อการกินและสมุนไพร “พอใช้” หมายถึง ปลูกไม้ไว้ใช้สอยโดยตรงและพลังงาน เช่น ไม้ฟืน และไม้ไผ่ เป็นต้น เพื่อประโยชน์ต่อระบบนิเวศน์ตามแนวปรัชญาเศรษฐกิจพอเพียง เทศบาลตำบลตาลเดี่ยว ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนักถึงหน้าที่และความรับผิดชอบในการร่วมกันอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชน จึงได้จัดทำโครงการส่งเสริมการอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชนและในเขตเทศบาลตำบลตาลเดี่ยว เพื่อส่งเสริมให้ประชาชนในชุมชนได้ร่วมกันอนุรักษ์ ดูแลรักษาทรัพยากรธรรมชาติและสิ่งแวดล้อมในชุมชนของตนเอง

**2. วัตถุประสงค์**

เพื่อเป็นการรักษาประโยชน์สาธารณะ สร้างความสามัคคี และสร้างกลุ่มอาสาสมัครและพิทักษ์สิ่งแวดล้อมในชุมชนเพิ่มมากขึ้น

**3. เป้าหมาย/ผลผลิต**

3.1 ปลูกต้นไม้และปลูกป่าชุมชนในเขตพื้นที่รับผิดชอบของเทศบาลตำบลตาลเดี่ยว จำนวน 11 หมู่บ้าน โดยปลูกพันธุ์ไม้ประเภทต่างๆ ทั้งไม้ยืนต้น ไม้ประดับ ไม้ผล ไม้ดอก และพืชผักสวนครัว รั้วกินได้ เป็นต้น

3.2 ดูแล อนุรักษ์ฟื้นฟู สภาพแหล่งน้ำ คูคลอง ที่เสื่อมโทรมในเขตพื้นที่รับผิดชอบของเทศบาลตำบลตาลเดี่ยว จำนวน 11 หมู่บ้าน และพื้นที่ทั้งหมดในเขตเทศบาลตำบลตาลเดี่ยวโดยบูรณาการร่วมกันกับหน่วยงานต่าง ๆ ทั้งภาครัฐภาคเอกชน และองค์กรภาคประชาชนต่างๆ

3.3 ผู้เข้าร่วมโครงการ ประกอบด้วย คณะผู้บริหารเทศบาลตำบลตาลเดี่ยว สมาชิกสภาเทศบาลตำบลตาลเดี่ยว พนักงาน/ลูกจ้างเทศบาลตำบลตาลเดี่ยว ผู้นำชุมชนกลุ่มต่าง ๆ ทั้ง 11 หมู่บ้าน ได้แก่ ประธานชุมชน ประธานกลุ่มผู้สูงอายุ ประธาน อสม. ประธานกลุ่มสตรี ฯลฯ กลุ่มเด็กและเยาวชน นักเรียน นักศึกษา หน่วยงานต่าง ๆ ทั้งภาครัฐ ภาคเอกชน และองค์กรภาคประชาชนทุกภาคส่วน เป็นต้น

-31-

**4. พื้นที่ดำเนินการ**

พื้นที่สาธารณะประโยชน์ในเขตชุมชนในเขตเทศบาลตำบลตาลเดี่ยว และแหล่งน้ำ คู คลอง ในเขตเทศบาลตำบลตาลเดี่ยว

**5. วิธีการดำเนินงาน**

5.1 จัดอบรมผู้เข้าร่วมโครงการพร้อมชี้แจงความเป็นมาและแนวทางการดำเนินงานตามโครงการ (กลุ่มรวมทุกชุมชน)

5.2 จัดเวทีระดมความคิดเห็นการจัดกิจกรรมและการจัดตั้งกลุ่มพิทักษ์สิ่งแวดล้อมประจำชุมชน (กลุ่มย่อยแต่ละชุมชน)

5.3 จัดเวทีเสวนาติดตามผลการดำเนินงานกลุ่มพิทักษ์สิ่งแวดล้อมประจำชุมชน (กลุ่มย่อยแต่ละชุมชน)

5.4 จัดกิจกรรมร่วมกันปลูกต้นไม้ในชุมชน พัฒนา ขุดลอก คูคลอง กำจัดวัชพืชในแม่น้ำ คูคลอง ทำความสะอาดถนนและพื้นที่สาธารณะประโยชน์ต่าง ๆ ในชุมชนและในเขตเทศบาลตำบลตาลเดี่ยว

5.5 จัดกิจกรรมพัฒนา ปรับปรุงภูมิทัศน์ และอนุรักษ์ฟื้นฟูทรัพยากรธรรมชาติในชุมชนให้มีความสวยงาม สะอาดร่มรื่น น่าพักผ่อนหย่อนใจและเป็นสถานที่ออกกำลังกายของประชาชนในชุมชนและชุมชนอื่นๆ ตลอดจนประชาชนทั่วไป

5.6 จัดกิจกรรมศึกษาดูงานหมู่บ้าน/ชุมชน หรือหน่วยงานที่ประสบความสำเร็จในการอนุรักษ์ทรัพยากรธรรมชาติและสิ่งแวดล้อม เพื่อเป็นกรณีตัวอย่างให้แก่ชุมชนต่างๆ ในเขตเทศบาลตำบล ตาลเดี่ยว

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

40,000.- บาท / ปี

**8. ผู้รับผิดชอบโครงการ**

งานวิชาการเกษตร สำนักปลัดเทศบาล

**9. ตัวชี้วัด/ผลลัพธ์**

เกิดกลุ่มอาสาสมัครพิทักษ์ทรัพยากรธรรมชาติและสิ่งแวดล้อมในชุมชนเพิ่มมากขึ้น ทรัพยากรธรรมชาติและสิ่งแวดล้อมในชุมชนมีมากขึ้น

-32-

**โครงการฝึกอบรมดูงานตามแนวทางเศรษฐกิจพอเพียง**

**1.หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวราชกาลที่ 9 ทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทย เป็นปรัชญาชี้ถึงแนวทางการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชน จนถึงระดับรัฐ ทั้งในการพัฒนาและบริหารประเทศให้ดำเนินการไปในทางสายกลาง เพื่อให้ก้าวทันต่อยุคโลกาภิวัฒน์ อันเกิดจากการเปลี่ยนแปลงทั้งภายในและภายนอกและทำอย่างเป็นขั้นเป็นตอน โดยคำนึงถึงความพอประมาณ ความมีเหตุผล การสร้างภูมิคุ้มกันที่ดีในตัว ปรัชญาเศรษฐกิจพอเพียงเป็นปรัชญาที่มีความสำคัญอย่างยิ่งสำหรับการขจัดความยากจนลดความเสี่ยงทางเศรษฐกิจของคนในชุมชน และเป็นพื้นฐานของการสร้างพลังอำนาจของชุมชน การพัฒนาศักยภาพชุมชนให้เข้มแข็ง เพื่อเป็นรากฐานของการพัฒนาประเทศต่อไป

เทศบาลตำบลตาลเดี่ยว เห็นความสำคัญในเรื่องดังกล่าว จึงได้จัดทำโครงการฝึกอบรมดูงานตามแนวทางเศรษฐกิจพอเพียง ขึ้นเพื่อเป็นการส่งเสริมและสนับสนุนการแก้ไขปัญหาทางเศรษฐกิจของชุมชน รวมทั้งเป็นการพัฒนาอาชีพของประชาชนในพื้นที่ให้มีวิถีชีวิตตามแนวคิดและปรัชญาเศรษฐกิจพอเพียงของพระบาทสมเด็จพระเจ้าอยู่หัว เป็นการเปิดโลกทัศน์ แลกเปลี่ยนเรียนรู้จากหน่วยงานอื่น และสนองตอบต่อนโยบายรัฐบาลในการแก้ไขปัญหาสังคมและความยากจนเชิงบูรณาการ

**2.วัตถุประสงค์**

2.1 เพื่อเป็นการเพิ่มพูนประสบการณ์ในการพัฒนาคุณภาพชีวิตความเป็นอยู่ของประชาชนตามแนวทางเศรษฐกิจพอเพียง โดยนำความรู้และประสบการณ์ที่ได้จากการดูงานมาปรับใช้กับการพัฒนาท้องถิ่นของตนตามอำนาจหน้าที่

2.2 เพื่อส่งเสริมและสนับสนุนให้ คณะผู้บริหาร สมาชิกสภาเทศบาล พนักงานเทศบาลผู้นำชุมชน ตัวแทนกลุ่มอาชีพ และตัวแทนกลุ่มเกษตรในตำบลตาลเดี่ยว ได้ศึกษาหาความรู้และประสบการณ์จากสถานที่ต่างๆ เพื่อนำมาพัฒนาองค์กรและชุมชน

2.3 เพื่อแลกเปลี่ยนทัศนคติ ประสบการณ์การทำงาน พัฒนาบุคลากรและเพิ่มประสิทธิภาพในการปฏิบัติงาน เสริมสร้างความสามัคคี ความสัมพันธ์อันดี ระหว่างคณะผู้บริหาร สมาชิกสภาเทศบาล พนักงานเทศบาล ผู้นำชุมชน ตัวแทนกลุ่มอาชีพ และตัวแทนกลุ่มเกษตรในตำบลตาลเดี่ยว ที่เข้าร่วมโครงการ

2.4 เพื่อสนองนโยบายของรัฐบาลในการแก้ไขปัญหาสังคมและความยากจนเชิงบูรณาการ

2.5 เพื่อเป็นการขับเคลื่อนแผนยุทธศาสตร์ของกรมส่งเสริมการปกครองท้องถิ่น ในการนำปรัชญาของเศรษฐกิจพอเพียงมาสู่การพัฒนาท้องถิ่นให้เป็นรูปธรรม

**3.เป้าหมาย**

คณะผู้บริหาร สมาชิสภาเทศบาล พนักงานเทศบาลผู้นำชุมชน ตัวแทนกลุ่มอาชีพ และตัวแทนกลุ่มเกษตรในตำบลตาลเดี่ยวจำนวน 200 คน

**4.ระยะเวลาดำเนินการ**

ปีงบประมาณ พ.ศ. 2562 – 2564

-33-

**5. วิธีการดำเนินงาน**

- ประชุมคณะกรรมการจัดทำโครงการเพื่อจัดเตรียมการ

- จัดเตรียมสถานที่ ติดต่อประสานงานวิทยากร และสถานที่ศึกษาดูงาน

- จัดการอบรม ณ บริเวณอาคารจอดรถเทศบาลตำบลตาลเดี่ยว โดยภาคทฤษฎี บรรยาย เรื่อง หลักปรัชญาเศรษฐกิจพอเพียง รูปแบบและแนวทางการดำเนินงานตามหลักปรัชญาเศรษฐกิจพอเพียง โดยวิยากร เจ้าพนักงานการเกษตรชำนาญงาน

- ออกเดินทางเพื่อไปศึกษาดูงาน ณ สถานที่จริง

- ประเมินผลการศึกษาดูงาน

**6.หน่วยงานรับผิดชอบ**

งานวิชาการเกษตร สำนักปลัดเทศบาลตำบลตาลเดี่ยว

**7.งบประมาณ**

งบประมาณสำนักปลัดเทศบาล แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินการ ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายโครงการฝึกอบศึกษาดูงานตามแนวทางเศรษฐกิจพอเพียงเป็นเงินร่วมทั้งสิ้น 300,000.- บาท (สามแสนบาทถ้วน)

**8.การประเมินผล**

8.1. สังเกตจากการมีส่วนร่วมในกิจกรรมของผู้เข้ารับการฝึกอบรมและศึกษาดูงาน

8.2. ประเมินผลการจากการตอบแบบสอบถาม

**9.สิ่งที่คาดว่าจะได้รับ**

9.1 ประชาชนมีความรู้และได้ประสบการณ์ในการพัฒนาคุณภาพชีวิตความเป็นอยู่ตามแนวทางเศรษฐกิจพอเพียง โดยนำความรู้และประสบการณ์ที่ได้จากการดูงานมาปรับใช้กับการพัฒนาท้องถิ่นของตนตามอำนาจหน้าที่

9.2 คณะผู้บริหาร สมาชิกสภาเทศบาล พนักงานเทศบาล ผู้นำชุมชน ตัวแทนกลุ่มอาชีพ และตัวแทนกลุ่มเกษตรในตำบลตาลเดี่ยว ได้ศึกษาหาความรู้และประสบการณ์จากสถานที่ต่างๆ เพื่อนำมาพัฒนาองค์กรและชุมชน

9.3 สามารถพัฒนาบุคลากรและเพิ่มประสิทธิภาพในการปฏิบัติงาน เสริมสร้างความสามัคคี ความสัมพันธ์อันดี ระหว่างคณะผู้บริหาร สมาชิกสภาเทศบาล พนักงานเทศบาล ผู้นำชุมชน ตัวแทนกลุ่มอาชีพ และตัวแทนกลุ่มเกษตรในตำบลตาลเดี่ยว ที่เข้าร่วมโครงการ

9.4 สามารถแก้ไขปัญหาสังคมและความยากจนเชิงบูรณาการตามนโยบายของรัฐบาล

9.5 ขับเคลื่อนแผนยุทธศาสตร์ของกรมส่งเสริมการปกครองท้องถิ่น โดยการนำปรัชญาของเศรษฐกิจพอเพียงมาสู่การพัฒนาท้องถิ่นให้เป็นรูปธรรม

-34-

**โครงการ : ส่งเสริมพระพุทธศาสนา สัปดาห์อาสาฬหบูชาและเข้าพรรษา**

1.**หลักการและเหตุผล**

วับอาสาฬหบูชา ตรงกับวันเพ็ญเดือน ๘ ก่อนปุริมพรรษา (ปุริมพรรษา เริ่มตั้งแต่วันแรม ๑ คำ เดือน ๘ ในปีที่โม่มีอธิกมาสเป็นต้นไป ถึงวันที่ ๑๕ คำ เดือน ๑๑ ) ๑ วัน เป็นวันคล้ายวับที่พระพุทธเจ้าทรงแสดงพระธรรมเทศนาให้กับปัญจวัคคีย์ ที่ป่าอิสิปตนมฤคทายวัน แขวงเมืองพาราณสี ในปีแรกที่ทรงตรัสรู้ และ เพราะผลของพระธรรมเทศนากัณฑ์นี้ เป็นเหตุให้ท่าน พระโกณฑัญญะ หนึ่งในจำนวนพระปัจจวัคคีย์ทั้ง ๕ ได้ ธรรมจักษุ (โสดาปัตติมรรค หรือโสดาปัตติมรรคญาณ คือ ญาณที่ทำให้สำเร็จเป็นโสดาบัน ) ดวงตาเห็นธรรม คือ ปัญญา รู้เห็นความจริงว่าสิ่งใดก็ตามมีความเกิดขึ้นเป็นธรรมดาสิ่งนั้นทังปวงล้วนมีความดับไปเป็นธรรมดาแล้วขอบรรพชาอุปสมบทต่อพระองค์ เป็นพระอริยสงฆ์องค์แรกของพระพุทธศาสนา และทำให้พระรัตนตรัยครบองค์ 3 คือ พระพุทธ พระธรรม และพระสงฆ์ ในวันนี้ของทุกๆ ปีเวียนมาถึง พุทธคาสนิกชนจึงนิยมทำการบูชาเป็นพิเศษ และพุทธศาสนิกชนในที่บางแห่ง ยังตั้งชื่อวันอาสาฬหบูชานี้ว่า “วันพระสงฆ์”ก็มี คำว่า อาสาฬหะ แปลว่า เดือน ๘ ดังนั้นอาสาฬหบูชา คือ การบูชาพระในวันเพ็ญเดือน ๘

วันเข้าพรรษา เป็นวันสำคัญในพุทธศาสนาวันหนึ่ง ที่พระสงฆ์อธิษฐานว่าจะพักประจำอยู่ ณ ที่ใดที่หนึ่ง ตลอดระยะเวลาฤดูฝนที่มีกำหนดเป็นระยะเวลา ๓ เดือน ตามที่พระธรรมวินัยบัญญัติไว้โดยไม่ไปค้างแรมที่อื่น หรือที่เรียกติดปากกันโดยทั่วไปว่า จำพรรษา (พรรษา แปลว่าฤดูฝน ,จำ แปลว่า อยู่) พิธี เข้าพรรษานี้ ถือเป็นศาสนพิธีสำหรับพระภิกษุโดยตรง ละเว้นไม่ได้ ไม่ว่ากรณีใดๆ ก็ตาม เริ่มนับตั้งแต่แรม ๑ คํ่า เดือน ๘ ของทุกปี และสิ้นสุดลงในวันขึ้น ๑๕ คํ่า เดือน ๑๑ หรือวันออกพรรษา

ในสมัยพุทธกาลนั้น พระพุทธเจ้าไม่ได้ทรงบัญญัติพระวินัยให้พระสงฆ์สาวกอยู่ประจำพรรษา เหล่าภิกษุสงฆ์จึงต่างพากันออกเดินทางเผยแผ่พระพุทธศาสนาในที่ต่างๆ โดยไม่ย่อท้อทั้งในฤดูหนาว ฤดูร้อน และ ฤดูฝน ต่อมาชาวบ้านได้พากันติเตียนว่า พวกสมณะไม่ยอมหยุดพักสัญจรแม้ในฤดูฝน ในขณะที่นักบวชในศาสนาอื่น พากันหยุดเดินทางในช่วงฤดูฝน การที่พระภิกษุสงฆ์จาริกไปในที่ต่างๆ แม้ในฤดูฝน อาจเหยียบย่ำข้าวหญ้าของชาวบ้านได้รับความเสียหาย หรืออาจไปเหยียบย่ำโดนสัตว์เล็กสัตว์น้อยที่ออกหากินจนถึงแก่ ความตาย เมื่อพระพุทธเจ้าทราบเรื่อง จึงได้วางระเบียบให้ภิกษุสงฆ์ประจำอยู่ที่วัด และยึดถือให้พระสงฆ์ต้องจำพรรษาอยู่ในวัดในช่วงระยะเวลา 3 เดือน

ดังนั้น เมื่อวันสำคัญทางพระพุทธศาสนาทั้งสองวันนี้ ได้เวียนมาบรรจบครบรอบอีกครั้งหนึ่ง กองการศึกษา เทศบาลตำบลตาลเดี่ยว จึงได้จัดโครงการ “ส่งเสริมพระพุทธคาสนา สัปดาห์อาสาฬหบูชา และเข้าพรรษา”ขึ้น เพื่อให้ประชาชน และเยาวชนได้ตระหนักถึงความสำคัญของพระพุทธศาสนา ได้ร่วมกันอนุรักษ์สืบสานขนบธรรมเนียมประเพณีและวัฒนธรรมอันดีงาม สร้างความตระหนักรู้!นความเป็น ศาสนิกชน เพื่อสืบทอดให้แก่คนรุ่นหลังต่อไป

**2. วัตถุประสงค์**

2.๑ เพื่อส่งเสริมพระพุทธศาลนา ในโอกาสวันอาสาฬหบูชาและวับเข้าพรรษา

2.๒ เพื่อรักษาขนบธรรมเนียมประเพณีอันดีงามของไทยให้คงอยู่

2.๓ เพื่ออนุรักษ์และสืบทอดวัฒนธรรมประเพณีที่สำคัญทางพระพุทธศาสนา

2.๔ เพื่อสร้างความตระหนักรู้ถึงความสำคัญของการเป็นพุทธศาสนิกชน

-35-

**3. กลุ่มเป้าหมาย**

3.๑ คณะผู้บริหาร และสมาชิกสภาเทศบาลตำบลดาลเดี่ยว

3.2 กำนัน ผู้ใหญ่บ้าน และผู้นำด้านอื่นๆ ในหมู่บ้าน

3.๓ พนักงานเทศบาล และพนักงานจ้าง เทศบาลตำบลตาลเดี่ยว

3.๔ ประชาชนชาวตำบลตาลเดี่ยว

3.๕ ครู และนักเรียนในเขตตำบลตาลเดี่ยว

**4. วิธีการดำเนินงาน**

4.๑ เสนอโครงการเพื่อขออนุมัติ

4.๒ ประชุมคณะดำเนินงานโครงการ

4.๓ ประชาสัมพันธ์โครงการ

4.๔ จัดกิจกรรมตามโครงการ

- อบรมให้ความรู้ถึงหน้าที่และวิธีการปฏิบัติตนของพุทธศาสนิกชน และความเป็นมาของวัน

สำคัญทางพระพุทธศาสนา

- การวางตนและการฝึกสมาธิเพื่อการพัฒนาสติปัญญา การเจริญภาวนา

- การฝึกปฏิบัติตน และพิธีปฏิบัติในวันอาสาฬหบูชาและวันเข้าพรรษา

**5. สถานที่ดำเนินงาน**

- ศาลาการเปรียญวัดศรีสะอาด หมู่ที่ ๑๑ บ้านศรีสะอาด ตำบลตาลเดี่ยว

อำเภอหล่มสัก จังหวัดเพชรบูรณ์

**6. ระยะเวลาดำเนินงาน**

ปีงบประมาณ พ.ศ. 2562 – 2564

**7. งบประมาณ**

เทศบัญญัติงบประมาณรายจ่ายประจำปี 2562-2564 กองการศึกษา เทศบาลตำบล ตาลเดี่ยวแผนงานการศึกษา งานศาสนาและวัฒนธรรมท้องถิ่น งบดำเนินงานค่าใช้สอย รายละเอียดค่าใช้จ่าย รวมเป็นเงิน 50,000 บาท (ห้าหมื่นบาทถ้วนบาทถ้วน)

8. หน่วยงานที่รับผิดขอบ

กองการศึกษา เทศบาลตำบลตาลเดี่ยว

**9. ผลที่คาดว่าจะได้รับ**

9.1 ขนบธรรมเนียมประเพณีและวัฒนธรรมอันดีงามของไทยในวันอาสาฬหบูชาและวันเข้าพรรษา ได้รับการอนุรักษ์ สืบสานให้คงอยู่คู่วิถีชีวิตของไทย

9.2 ผู้บริหาร สมาชิกสภาเทศบาล กำนัน ผู้ใหญ่บ้าน พนักงานเทศบาล ประซน เยาวชน และนักเรียนนักศึกษาในเขตตำบลตาลเดี่ยว ได้รับความรู้และเข้าใจในบทบาทของการเป็นพุทธศาสนิกชน

9.3 ขนบธรรมเนียมประเพณีปฏิบัติทางพุทธศาสนา ได้รับการส่งเสริมและสืบทอดต่อไป

-36-

**มิติที่ 2 การบริหารราชการเพื่อป้องกันการทุจริต**

**กิจกรรม : “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น”**

**1. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับ ธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI) องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่นทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาชำนาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบ มากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานใน องค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่นดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล

-37-

**2. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**3. เป้าหมาย/ผลผลิต**

3.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

3.2 มีการประกาศเจตจำนงการต่อต้านการทุจริตของผู้บริหารต่อสาธารณชน อย่างน้อย 1 ครั้ง

3.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

5.2 ประชุมหน่วยงาน/บุคคลที่เกี่ยวข้อง

5.3 จัดตั้งคณะทำงานการจัดทำแผนปฏิบัติการป้องกันการทุจริต

5.4 ประชุมคณะทำงานจัดทำแผนปฏิบัติการป้องกันการทุจริต

5.5 จัดทำแผนปฏิบัติการป้องกันการทุจริต

5.6 ประกาศใช้แผนปฏิบัติการป้องกันการทุจริต

5.7 ดำเนินการตามแผนปฏิบัติการป้องกันการทุจริต

5.8 รายงานผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

**9.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**9.2 ผลลัพธ์**

- การบริหารราชการขององค์กรปกครองส่วนท้องถิ่นมีความโปร่งใส สามารถป้องกัน การทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานขององค์กรปกครองส่วนท้องถิ่น

-38-

**มาตรการ : ออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ**

**1. หลักการและเหตุผล**

เทศบาลตำบลตาลเดี่ยว เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพเพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็นประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาล ให้เป็นไปตามนโยบาย และอำนาจหน้าที่อื่นตามที่มีกฎหมาย กำหนด หรือตามที่นายกเทศมนตรี มอบหมายประกอบกับประกาศคณะกรรมการพนักงานเทศบาลจังหวัด เรื่อง หลักเกณฑ์และเงื่อนไขเกี่ยวกับการบิหารงานบุคคลของเทศบาลตำบลตาลเดี่ยวดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**2. วัตถุประสงค์**

2.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

2.2 เพื่อให้ประชาชนมีความพึงพอใจในการบริการจากหน่วยงาน

2.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

2.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

-39-

**3. เป้าหมาย/ผลผลิต**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ ประกอบด้วยนายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล และปลัดเทศบาลมอบหมายให้หัวหน้าส่วนราชการ

**4. พื้นที่ดำเนินการ**

สำนักงานเทศบาลตำบลตาลเดี่ยว

**5. วิธีดำเนินการ**

5.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

5.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

5.3 จัดทำประกาศ ประชาสัมพันธ์ให้ประชาชนทราบ

5.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัดเทศบาล

**9. ตังชี้วัด/ผลลัพธ์**

**9.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**9.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

-40-

**กิจกรรม : “สร้างความโปร่งใสในการพิจารณาเลื่อนขั้นเงินเดือน”**

**1. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกเทศมนตรีตำบลตาลเดี่ยว ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานเทศบาลจังหวัดเพชรบูรณ์ เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานเทศบาลจังหวัดเพชรบูรณ์ พ.ศ. 2559 ได้กำหนดให้นายกเทศมนตรี แต่งตั้งคณะกรรมการพิจารณาเลื่อนขั้นเงินเดือนพนักงานเทศบาล ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**2. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**3. เป้าหมาย/ผลผลิต**

พนักงานเทศบาล ลูกจ้าง และพนักงานจ้าง เทศบาลตำบลตาลเดี่ยว

**4. พื้นที่ดำเนินการ**

สำนักงานเทศบาลตำบลตาลเดี่ยว

**5. วิธีดำเนินการ**

5.1 แต่งตั้งคณะกรรมการกลั่นกรองการประเมินผลการปฏิบัติราชการพนักงานเทศบาลโดยแต่งตั้งปลัดเทศบาล เป็นประธานกรรมการ และหัวหน้าส่วนราชการเป็นกรรมการ พนักงานเทศบาล ที่รับผิดชอบงานการเจ้าหน้าที่เป็นเลขานุการ

5.2 แต่งตั้งคณะกรรมการพิจารณาเลื่อนขั้นเงินเดือนพนักงานเทศบาล โดยประกอบด้วยประธานกรรมการ หัวหน้าส่วนและผู้บริหารสถานศึกษาเป็นกรรมการ และพนักงานเทศบาลที่รับผิดชอบงานการเจ้าหน้าที่เป็นเลขานุการ

5.3 ประชุมคณะกรรมการกลั่นกรองการประเมินผลการปฏิบัติราชการพนักงานเทศบาลเพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

5.4 คณะกรรมการพิจารณากลั่นกรองการประเมินผลการปฏิบัติราชการพนักงานเทศบาล รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานเทศบาล

5.5 คณะกรรมการพิจารณาเลื่อนขั้นเงินเดือนพนักงานเทศบาล พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานเทศบาลตำบลตาลเดี่ยว เสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานเทศบาล เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานเทศบาล พ.ศ. 2559

-41-

**6. ระยะเวลาดำเนินการ**

ช่วงระยะเวลา เดือนมีนาคม - เมษายน และ เดือนกันยายน – ตุลาคม

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

งานการเจ้าหน้าที่ สำนักปลัดเทศบาล

**9. ตัวชี้วัด/ผลลัพธ์**

9.1 มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

-42-

**กิจกรรม : “ควบคุมการเบิกจ่ายเงินตามเทศบัญญัติงบประมาณรายจ่ายประจำปี”**

**1. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง เทศบาลตำบลตาลเดี่ยว จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามเทศบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานของเทศบาลตำบลตาลเดี่ยว

**2. วัตถุประสงค์**

2.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

2.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**3. เป้าหมาย/ผลผลิต**

บุคลากรฝ่ายบัญชี กองคลัง เทศบาลตำบลตาลเดี่ยว

**4. พื้นที่ดำเนินการ**

กองคลัง เทศบาลตำบลตาลเดี่ยว

**5. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณ ที่ตั้งไว้

**6. ระยะเวลาดำเนินการ**

ปีงบประมาณ พ.ศ. 2562 - 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

กองคลัง เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

9.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

9.3 เกิดความคุ้มค่าและมีประสิทธิภาพในการบริหารงบงบประมาณ

-43-

**โครงการ : เผยแพร่ข้อมูลข่าวสารด้านการจัดซื้อ – จัดจ้าง**

**1. หลักการและเหตุผล/ที่มาของโครงการ**

เนื่องจากเทศบาลตำบลตาลเดี่ยว มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาล จะบริหารงานให้มีประสิทธิภาพและเกิดประโยชน์สูงสุดแก่ประชาชนจะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ ตามหลักธรรมาภิบาลเพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีอำนาจหน้าที่อื่นตามที่กฎหมายบัญญัติให้เป็นหน้าที่ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกันดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาลทุกโครงการและกิจกรรม

**2. วัตถุประสงค์**

2.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

2.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

2.3 เพื่อป้องกันการทุจริตในหน่วยงาน

**3. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบกระจายเสียงไร้สาย

**4. พื้นที่ดำเนินการ**

เทศบาลตำบลตาลเดี่ยว และชุมชนต่างๆ ภายในเขตเทศบาลตำบลตาลเดี่ยว

**5. วิธีดำเนินการ**

5.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

-44-

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

5.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

กองคลัง เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ผลผลิต

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

9.2 ผลลัพธ์

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

-45-

**โครงการ : จ้างสำรวจความพึงพอใจของผู้รับบริการ**

**1. หลักการและเหตุผล/ที่มาของโครงการ**

เทศบาลตำบลตาลเดี่ยว มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ของเทศบาลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาเทศบาล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสารให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการสาธารณะให้แก่ประชาชนในท้องถิ่น นั้นเทศบาลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการเพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้นจะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ ประกอบ เทศบาลดำเนินการสำรวจความพึงพอใจจากประชาชน ผู้มาขอรับบริการสาธารณะจากเทศบาล ของตัวชี้วัดที่ 1 มิติที่ 2 มิติด้านคุณภาพการให้บริการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**2. วัตถุประสงค์**

2.1 เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

2.2 เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

2.3 เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

2.4 เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**3. เป้าหมาย/ผลผลิต**

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทำการสำรวจความพึงพอใจของประชาชนในเขตเทศบาล จำนวน 1 ครั้ง ต่อปี

**4. พื้นที่ดำเนินการ**

พื้นที่ในเขตเทศบาลตำบลตาลเดี่ยว

-46-

**5. วิธีดำเนินการ**

5.1 ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอก เขตจังหวัดตามระเบียบพัสดุฯ

5.2 ดำเนินการสำรวจความพึงพอใจจากประชาชนในเขตเทศบาลตามรูปแบบที่กำหนด

5.3 สรุปประมวลผลการสำรวจความพึงพอใจแจ้งให้เทศบาลทราบ

5.4 ดำเนินการเบิกจ่ายเงินให้แก่สถาบันผู้ทำการประเมิน

5.5 ปิดประกาศผลสำรวจความพึงพอใจให้ประชาชนทราบ

5.6 นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

เบิกจ่ายตามงบประมาณรายจ่ายประจำปี แผนงานบริหารงานทั่วไป งานบริหารทั่วไป งบดำเนินการ หมวดค่าใช้สอยประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจ้างสำรวจความพึงพอใจของผู้รับบริการ งบประมาณ 20,000 บาท/ปี

**8. ผู้รับผิดชอบ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

**9.1 ผลผลิต**

ผลการสำรวจความพึงพอใจของประชาชนที่มีต่อการบริหารงานของเทศบาล จำนวน 1 ฉบับ

**9.2 ผลผลิต**

- ประชาชนผู้รับบริการมีความพึงพอใจไม่ต่ำกว่าร้อยละ 80

- การให้บริการสาธารณะมีความโปร่งใส และเกิดประโยชน์สูงสุดแก่ประชาชน

-47-

**กิจกรรม : การลดขั้นตอนการปฏิบัติงาน**

**1. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้นเพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไมjต่ำกว่าปีที่ผ่านมา เทศบาลตำบลตาลเดี่ยว จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**2. วัตถุประสงค์**

2.1 เพื่อลดขั้นตอนในการปฏิบัติงานการบริการประชาชน

2.2 เพื่ออำนวยความสะดวกและตอบสนองความต้องการของประชาชน

2.3 เพื่อรับฟังและสำรวจความคิดเห็นของประชาชนผู้รับบริการ

2.4 เพื่อปรับปรุงและเพิ่มประสิทธิภาพในการให้บริการประชาชน

**3. เป้าหมาย/ผลผลิต**

3.1 เพื่อลดขั้นตอนในการทำงานของเทศบาลตำบลตาลเดี่ยว ให้สั้นลง

3.2 ประชาชนในพื้นที่ ตำบลตาลเดี่ยว

3.3 ประชาชนนอกพื้นที่ และประชาชนทั่วไป

3.4 พนักงานและเจ้าหน้าที่ของเทศบาลตำบลตาลเดี่ยว

3.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**4. พื้นที่ดำเนินการ**

เทศบาลตำบลตาลเดี่ยว อำเภอหล่มสัก จังหวัดเพชรบูรณ์

**5. วิธีดำเนินการ**

5.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

5.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

-48-

5.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีมอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

5.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

5.5 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกกอง/สำนัก ในเทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

9.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

9.3 การปฏิบัติราชการมีความสอดคล้องกับนโยบายปฏิรูประบบราชการ

9.4 ทำให้ภาพลักษณ์ของเทศบาลตำบลเขาพระงามเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

-49-

**โครงการ : ลดขั้นตอนและระยะเวลาการปฏิบัติราชการ**

**1. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์ เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชนเทศบาลตำบลตาลเดี่ยว เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพทั่วถึงและแก้ไขปัญหาต่างๆ ที่เกิดขึ้นในเขตเทศบาลตำบลตาลเดี่ยว ให้กับประชาชนได้อย่างมีประสิทธิภาพและประสิทธิผล

**2. วัตถุประสงค์**

2.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

2.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

2.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

2.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**3. เป้าหมาย/ผลผลิต**

ประชาชนในเขตเทศบาลตำบลตาลเดี่ยว และผู้ที่มาติดต่อราชการกับเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 จัดทำโครงการเพื่อขออนุมัติ

5.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

-50-

5.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

5.4 ดำเนินการจัดทำกิจกรรมอำนวยความสะดวกแก่ประชาชน

5.4.1 ปรับปรุงแผนผังกำหนดผู้รับผิดชอบให้เป็นปัจจุบัน

5.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

5.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

5.4.4 จัดให้มีกล่อง/ตู้รับความคิดเห็นของประชาชน

5.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

5.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

5.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

5.5 มีการสำรวจความพึงพอใจของประชาชนต่อการให้บริการ

5.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกส่วนราชการ ในเทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ประชาชนได้รับการบริการได้อย่างสะดวกรวดเร็วและถูกต้อง

9.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

9.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต้อขอรับบริการ

9.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

-51-

**มาตรการ : การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**1. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**2. วัตถุประสงค์**

เพื่อให้การบริหารราชการของเทศบาลตำบลตาลเดี่ยว ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**3. เป้าหมาย**

คณะผู้บริหารเทศบาล ปลัดเทศบาล หรือหัวหน้าส่วนราชการ

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

5.2 ดำเนินการออกคำสั่งฯ

5.3 สำเนาคำสั่งฯ แจ้งคณะผู้บริหารเทศบาล ปลัดเทศบาล หรือหัวหน้าส่วนราชการทุกส่วน ที่ได้รับมอบหมายทราบ

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ส่วนราชการทุกส่วน ในเทศบาลตำบลตาลเดี่ยว

**9. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้ริการประชาชน/บริการสาธารณะได้อย่างมีประสิทธิภาพ

-52-

**มาตรการ : มอบอำนาจของนายกเทศมนตรี**

**1. หลักการและเหตุผล**

ตามพระราชบัญญัติเทศบาล พ.ศ. 2496 และที่แก้ไขเพิ่มเติม ได้บัญญัติเกี่ยวกับอำนาจหน้าที่ของนายกเทศมนตรีไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเทศมนตรีเอาไว้ การที่นายกเทศมนตรีจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น เทศบาลจึงได้กำหนดมาตรการให้มีการมอบอำนาจของนายกเทศมนตรีให้รองนายกเทศมนตรี ปลัดเทศบาล ได้ปฏิบัติราชการแทนนายกเทศมนตรี

**2. วัตถุประสงค์**

2.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

2.2 เพื่อให้เป็นการป้องกันการทุจริตคอร์รัปชั่นของเจ้าหน้าที่

**3. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 รวบรวมภารกิจที่อยู่ในอำนาจของนายกเทศมนตรีเสนอนายกเทศมนตรีพิจารณา

5.2 ออกคำสั่งมอบหมายหน้าที่ของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาลปฏิบัติราชการแทน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

งานการเจ้าหน้าที่ สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

-53-

**มาตรการ : มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522**

**1. หลักการและเหตุผล**

ตามพระราชบัญญัติควบคุมอาคาร พ.ศ. 2522 ได้บัญญัติกำหนดอำนาจหน้าที่ของนายกเทศมนตรีในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อำนาจอยู่กับนายกเทศมนตรีก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทำให้เกิดการทุจริตขึ้นมาได้ ดังนั้น จึงได้กำหนดมาตรฐานการมอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**2. วัตถุประสงค์**

2.1 เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522 เป็นไปอย่างรอบคอบ

2.2 เพื่อป้องกันการทุจริตคอร์รัปชั่นของเจ้าหน้าที่

**3. เป้าหมาย/ผลผลิต**

คำสั่งนายกเทศมนตรีมอบอำนาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522 ให้กับรองนายกเทศมนตรี

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

เสนอคำ สั่งเทศบาลตำบลตาลเดี่ยว มอบอำนาจเจ้าพนักงานท้องถิ่นให้รองนายกเทศมนตรีเป็นผู้ปฏิบัติราชการแทนนายกเทศมนตรีในการใช้อำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

กองช่าง เทศบาลตำบลตาลเดี่ยว

**9. ตัวชี้วัด/ผลลัพธ์**

มีการออกคำสั่งมอบอำนาจนายกเทศมนตรีในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522

-54-

**มาตรการ : การออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ**

**1. หลักการและเหตุผล**

เทศบาลเทศบาล เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้ทศบาลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาตไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต้อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพเพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็นประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายกเทศมนตรีควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 วีสติ นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้มาตรา 48 เอกูนวีสติ กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรีและรับผิดชอบควบคุมดูแลราชการประจำของเทศบาลให้เป็นไปตามนโยบาย และมีอำนาจหน้าที่อื่น ตามที่มีกฎหมายกำหนดหรือตามที่นายกเทศมนตรีมอบหมายประกอบกับประกาศคณะกรรมการพนักงานเทศบาลจังหวัดเพชรบูรณ์ เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาลจังหวัดเพชรบูรณ์ ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

**2. วัตถุประสงค์**

2.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

2.2 เพื่อให้ประชาชนมีความพึงพอใจในการให้บริการจากหน่วยงาน

2.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

-55-

2.4 เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**3. เป้าหมาย**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ ประกอบด้วยนายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล และหัวหน้าส่วนราชการ ปลัดเทศบาลมอบหมายให้ หัวหน้าส่วนราชการ

**4. พื้นที่ดำเนินการ**

สำนักงานเทศบาลตำบลตาลเดี่ยว

**5. วิธีดำเนินการ**

5.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

5.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

5.3 จัดทำประกาศ ประชาสัมพันธ์ให้ประชาชนทราบ

5.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได\_รับมอบหมายในทุกเดือน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาลตำบลตาลเดี่ยว

**9. ตัวชี้วัด/ผลลัพธ์**

**9.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**9.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

-56-

**โครงการ : ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์**

**1. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย้งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง เทศบาลตำบลตาลเดี่ยว จึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดี เพื่อส่งเสริมสร้างขวัญและกำลังใจ แก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**2. วัตถุประสงค์**

2.1 เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์สุจริต มีคุณธรรม จริยธรรม

2.2 เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

2.3 เพื่อยกย่องเชิดชูเกียรติแก่หน่วยงาน/บุคคลที่ดำรงตนตามหลักเศรษฐกิจพอเพียง

2.4 เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็น กุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**3. เป้าหมาย/ผลผลิต**

มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดีจำนวนไม่น้อยกว่า 5 คน/ปี

**4. พื้นที่ดำเนินการ**

พื้นที่เทศบาลตำบลตาลเดี่ยว

**5. วิธีดำเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสารเทศบาลตำบลตาลเดี่ยว สื่อสังคม (Social Media) Facebook เป็นต้น

**6. ระยะเวลาดำเนินการ**

ปีงบประมาณ พ.ศ. 2562-2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

-57-

**กิจกรรม : เชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**1. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อน เกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วยตั้งแต่ปี 2558 ได้เกิดภาวะฝนทิ้งช่วงและปริมาณน้ำฝนที่มีน้อยกว่าปกติ จึงเกิดภาวะภัยแล้ง ทำให้เกษตรกรในพื้นที่ชลประทานส่วนใหญ่ไม่สามารถทำนาปรังได้ แต่ยังมีเกษตรกรที่มีพื้นที่อยู่ใกล้กับคลองส่งน้ำ ประมาณ 500 ไร่ เกษตรกรเหล่านี้จะอาศัยน้ำจากชลประทานในช่วงแรกของการปล่อยน้ำจนถึงช่วงเก็บเกี่ยว เกษตรกรได้รับทราบถึงสถานการณ์ภัยแล้งดีและได้ดำเนินการตามมาตรการของรัฐบาลได้มีการลดพื้นที่การทำนาปรังลงอย่างมาก โดยเทศบาลตำบลตาลเดี่ยว ได้ส่งเสริมการให้ความรู้และการสนับสนุนปัจจัยการผลิต ซึ่งมีเกษตรกรสมัครใจเข้าร่วมโครงการฯ โดยพืชที่ใช้น้ำน้อยเพื่อปลูกทดแทนการปลูกข้าวนาปรัง อาทิ พืชตระกูลถั่ว พืชสวนครัว สับปะรด ฯลฯ ซึ่งการที่เกษตรกรในพื้นที่หันมาปลูกพืชใช้น้ำน้อยแทนการปลูกข้าวนาปรังนั้น จะเห็นได้ว่าใช้น้ำน้อยกว่าการปลูกข้าว เช่น พื้นที่ทำน้ำ 1 ไร่ ใช้น้ำ 1,738 ลูกบาศก์เมตร ขณะที่พื้นที่ปลูกสับปะรด 1 ไร่ ใช้น้ำ 583 ลูกบาศก์เมตร เป็นต้น จึงเป็นวิธีหนึ่งของการดำเนินการมาตรการช่วยเหลือเกษตรกรที่ได้รับผลกระทบจากภัยแล้งในพื้นที่ตำบลตาลเดี่ยวอย่างยั่งยืน

เทศบาลตำบลตาลเดี่ยว เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจำตำบลตาลเดี่ยว คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืช ฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**2. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียงในตำบลตาลเดี่ยว ให้เป็นตัวอย่างและเป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน ถ่ายทอดให้แก่เกษตรกรตำบลตาลเดี่ยว

-58-

**3. สถานที่ดำเนินการ**

ศูนย์การเรียนรู้ตามปรัชญาเศรษฐกิจพอเพียงตำบลตาลเดี่ยว

**4. วิธีดำเนินการ**

4.1 ประชุมคณะกรรมการศูนย์บริการฯ ประจำตำบลตาลเดี่ยว

4.2 ดำเนินโครงการเศรษฐกิจพอเพียง

4.3 มอบใบประกาศนียบัตร และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน

4.4 ประชาสัมพันธ์ศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน

4.5 สรุปและรายงานผลการดำเนินงานตามโครงการเศรษฐกิจพอเพียง

**5. ระยะเวลาดำเนินการ**

ปีงบประมาณ 2562 - 2564

**6. งบประมาณดำเนินการ**

ไม่ใช้งบประมาณ

**7. ผู้รับผิดชอบโครงการ**

งานส่งเสริมการเกษตร สำนักปลัดเทศบาล เทศบาลตำบลตาลเดี่ยว

**8. ตัวชี้วัด**

8.1 ตัวชี้วัดที่ 1 ระดับความสำเร็จของเกษตรกรสมัครใจเข้าร่วมโครงการเศรษฐกิจพอเพียง เพื่อสนองพระราชดำริตามหลักปรัชญาเศรษฐกิจพอเพียง

8.2 ตัวชี้วัดที่ 2 ระดับความสำเร็จกิจกรรมถ่ายทอดให้ความรู้ของศูนย์เรียนรู้โครงการอันเนื่องมาจากพระราชดำริศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการฯ จำนวน 100 คน

**9. ผลลัพธ์**

9.1 เกษตรกรที่ผ่านการอบรมสมัครใจเข้าร่วมโครงการเศรษฐกิจพอเพียงเพื่อสนองพระราชดำริ ตามหลักปรัชญาเศรษฐกิจ และนำกลับไปดำเนินการอย่างเป็นรูปธรรม

9.2 ศูนย์เรียนรู้โครงการอันเนื่องมาจากพระราชดำริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน ดำเนินงานอย่างเป็นรูปธรรมและเป็นศูนย์เรียนรู้มีชีวิตของตำบลตาลเดี่ยว

-59-

**มาตรการ : “จัดทำข้อตกลงการปฏิบัติราชการ”**

**1. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบดังนั้น เทศบาลเทศบาลตำบลตาลเดี่ยว จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**2. วัตถุประสงค์**

2.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

2.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

2.3 เพื่อเสริมสร่างวัฒนธรรมองค์กรที่มีความโปร่งใส มีคุณธรรม

**3. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

5.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

5.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**6. ระยะเวลาดำเนินการ**

ปีงบประมาณ พ.ศ. 2562 – 2564

-60-

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง เทศบาลตำบลตาลเดี่ยว

**9. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

-61-

**มาตรการ : “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**1. หลักการและเหตุผล**

กลไกการกำกับดูแลองค์กรปกครองส่วนท้องถิ่นตามกฎหมาย องค์กรปกครองส่วนท้องถิ่น แต่ละประเภทได้ ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมายกลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน(สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญดังนั้น เทศบาลตำบลตาลเดี่ยวจึงได้กำหนดมาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**2. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการของเทศบาลตำบลตาลเดี่ยว จากหน่วยงานภาครัฐและองค์กรอิสระเป็นอย่างมีประสิทธิภาพ

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปีหรือคณะทำงาน LPA จังหวัด

- การรับการตรวจจากสำนักงาน ป.ป.ท. ตามโครงการ ITA

**6. ระยะเวลาดำเนินการ**

ปีงบประมาณ พ.ศ. 2562 - 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกกอง เทศบาลตำบลตาลเดี่ยว

**9. ตัวชี้วัด/ผลลัพธ์**

เทศบาลตำบลตาลเดี่ยว ให้ความร่วมมือในการตรวจสอบ ควบคุม ดูแลการปฏิบัติราชการของเทศบาลตำบลตาลเดี่ยว จากหน่วยงานภาครัฐและองค์กรอิสระ

-62-

**มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**1. หลักการและเหตุผล**

ด้วยเทศบาลตำบลตาลเดี่ยว มีนโยบายใช้หลักธรรมาภิบาล ส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช้องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก่ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลตาลเดี่ยว รวมถึงจัดทำคู่มือดำเนินการเรื่องร้องเรียนของเทศบาลตำบลตาลเดี่ยวขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆเจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**2. วัตถุประสงค์**

2.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

2.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**3. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 กำหนดผู้รับผิดชอบเรื่องร้องเรียน

5.2 จัดทำคู่มือดำเนินการเรื่องร้องเรียนของเทศบาลตำบลตาลเดี่ยว

5.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

5.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลตาลเดี่ยว ให้ผู้รับบริการ ผู้มีส่วนได้เสียคู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาลตำบลตาลเดี่ยว

**9. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตำบลตาลเดี่ยว ตามคู่มือดำเนินการเรื่องร้องเรียนของเทศบาลตำบลตาลเดี่ยว โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

-63-

**มาตรการ : “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของ**

**เทศบาลตำบลตาลเดี่ยวว่าทุจริตและปฏิบัติราชการตามอำนาจหน้าที่โดยมิชอบ”**

**1. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้เทศบาลตำบลตาลเดี่ยว จึงได้ จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลตาลเดี่ยว ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**2. วัตถุประสงค์**

2.1 เพื่อสร้างจิตสำนึกให้แก่พนักงานเทศบาล พนักงานครูเทศบาลตำบล บุคลากรทางการศึกษาในเทศบาล พนักงานจ้างตามภารกิจและลูกจ้างของเทศบาลตำบลตาลเดี่ยว ยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

2.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**3. เป้าหมาย**

“เจ้าหน้าที่” หมายถึง พนักงานเทศบาล พนักงานครูเทศบาล บุคลากรทางการศึกษาในเทศบาล พนักงานจ้างตามภารกิจ และลูกจ้างของเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว อำเภอหล่มสัก จังหวัดเพชรบูรณ์

**5. วิธีดำเนินการ**

5.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

5.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

5.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

5.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

-64-

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

-65-

**มิติที่ 3 การส่งเสริมบทบาทและการมีส่วนร่วมของภาคประชาชน**

**มาตรการ : “ปรับปรุงศูนย์ข้อมูลข่าวสารของเทศบาลตำบลตาลเดี่ยวให้มีประสิทธิภาพมากยิ่งขึ้น”**

**1. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐโดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ ดังนั้น เพื่อให้การดำเนินการดังกล่าวเป็นไปตามที่กฎหมายกำหนด เทศบาลตำบล ตาลเดี่ยว จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบลตาลเดี่ยว ให้บริการ ณ ศูนย์บริการร่วมเทศบาตำบลตาลเดี่ยว โดยมีงานศูนย์บริการข้อมูลฝ่ายประชาสัมพันธ์ เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**2. วัตถุประสงค์**

2.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

2.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบลตาลเดี่ยว

**3. เป้าหมาย/ผลผลิต**

ศูนย์ข้อมูลข่าวสารเทศบาลตำบลตาลเดี่ยว จำนวน 1 แห่ง

**4. พื้นที่ดำเนินการ**

ณ ศูนย์ข้อมูลข่าวสารของเทศบาลตำบลตาลเดี่ยว

**5. วิธีดำเนินการ**

5.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

5.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

5.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ข้อมูลครบตามรายการที่กำหนด

5.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

5.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

5.6 มีบริการอินเตอร์เน็ตสำหรับให้บริการประชาชนทั่วไป

5.7 มีการจัดเก็บสถิติผู้มารับบริการและสรุปผลเสนอผู้บริหาร

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

100,000.- บาท / ปี

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาลตำบลตาลเดี่ยว

-66-

**กิจกรรม : “การออกระเบียบจัดตั้งศูนย์ข้อมูลข่าวสารของเทศบาลตำบลตาลเดี่ยว”**

**1. หลักการและเหตุผล**

อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนดและเพื่อให้เป็นไปตามพระราชบัญญัติการบริหาราชการที่ดี พ.ศ. 2546 เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**2. วัตถุประสงค์**

2.1. เพื่อให้เป็นไปตามกฎหมาย จึงจัดทำระเบียบเทศบาลตำบลตาลเดี่ยว ว่าด้วยข้อมูลข่าวสารของราชการพ.ศ. 2550 และประกาศเทศบาลตำบลตาลเดี่ยว เรื่อง ค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารเทศบาลตำบลตาลเดี่ยว ขึ้น

2.2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่ายจ่ายแจก รวมทั้งปฏิบัติหน้าที่ให้เป็นไปตามระเบียบนี้

2.3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

2.3.1 ข้อมูลข่าวสารที่ลงพิมพ์ในราชกิจจานุเบกษา

2.3.2 ข้อมูลข่าวสารที่ต้องจัดไว้ให้ประชาชนตรวจดูได้

2.3.3 ข้อมูลข่าวสารอื่น

2.3.4 ข้อมูลข่าวสารส่วนบุคคล

**3. เป้าหมาย**

3.1. จัดเตรียมสถานที่จัดตั้งศูนย์ข้อมูลข่าวสารของราชการ จำนวน 1 แห่ง

3.2. ระเบียบเทศบาลตำบลตาลเดี่ยว ว่าด้วยข้อมูลข่าวสารของราชการ พ.ศ. 2561 จำนวน 1 ชุด

3.3. ประกาศเทศบาลตำบลตาลเดี่ยว เรื่องค่าธรรมเนียมการทำสำเนาและการับรองสำเนาข้อมูลข่าวสารของศูนย์ข้อมูลข่าวสารเทศบาลตำบลตาลเดี่ยว จำนวน 1 ฉบับ

3.4. แบบคำร้องขอตรวจดูข้อมูลข่าวสาร จำนวน 1 ฉบับ

**4. พื้นที่ดำเนินการ**

เทศบาลตำบลตาลเดี่ยว

**5. วิธีการดำเนินงานโครงการ**

5.1 จัดทำบันทึกขออนุมัติจัดตั้งศูนย์ข้อมูลข่าวสารของราชการ

5.2 เมื่ออนุมัติแล้ว แจ้งเวียนทราบภายในทุกส่วนราชการ

5.3 จัดทำร่างระเบียบฯ ว่าด้วยข้อมูลข่าวสารของราชการ พ.ศ. 2561 เสนอต่อผู้บริหารเพื่อพิจารณาอนุมัติ

5.4 จัดทำร่างประกาศฯ เรื่องค่าธรรมเนียมการทำสำเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

5.5 จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

5.6 จัดเตรียมสถานที่ โต๊ะ ตู้ เอกสาร และจัดวางเอกสารตามกฎหมายกำหนด

-67-

**6. ระยะเวลาและสถานที่ดำเนินการ**

เริ่มตั้งแต่เดือนตุลาคม 2562 เป็นต้นไป ณ เทศบาลตำบลตาลเดี่ยว

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9.ตัวชี้วัด/ผลลัพธ์**

9.1. มีการจัดตั้งศูนย์ข้อมูลข่าวสารของราชการเทศบาลตำบลตาลเดี่ยว ณ สำนักงานเทศบาลตำบลตาลเดี่ยว

9.2. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

9.3. มีประชาชนขอตรวจดูข้อมูลข่าวสารทางราชการ

-68-

**กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”**

**1. หลักการและเหตุผล**

คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีในทุกหน่วยงานโดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ. 2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการ ว่า“บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐรัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ. 2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้นการเปิดเผยข้อมูลข่าวสารของเทศบาลตำบล ตาลเดี่ยว ให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพจึงจำเป็นอย่างยิ่งซึ่งสอดคล้องกับแผนการดำเนินงานของเทศบาลตำบลตาลเดี่ยว ดังนั้น เพื่อเสริมสร้างให้เทศบาลตำบลตาลเดี่ยว มีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรของเทศบาลและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างเทศบาลกับภาคประชาชนให้มีความเข้มแข็งยิ่งขึ้น

**2. วัตถุประสงค์**

เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540

**3. เป้าหมาย/ผลผลิต**

ผู้เข้าร่วมอบรม จำนวน 49 คน (ตัวแทนสำนัก/กอง จำนวน 19 คน, ตัวแทนชุมชน จำนวน 30 คน) ผลการเรียนรู้เฉลี่ย ร้อยละ 80 ผู้เข้าร่วมกิจกรรมมีความพึงพอใจ ร้อยละ 80

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

ขั้นตอนที่ 1 สำรวจความต้องการอบรม

ขั้นตอนที่ 2 ออกแบบหลักสูตร

ขั้นตอนที่ 3 ดำเนินกิจกรรม

ขั้นตอนที่ 4 วัดผลความรู้

ขั้นตอนที่ 5 ติดตามและประเมินผล

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

จำนวนผู้เข้าร่วมอบรมร้อยละของผลการเรียนรู้เฉลี่ยร้อยละความพึงพอใจของผู้เข้าร่วมกิจกรรม

-69-

**มาตรการ : “เผยแพร่ข้อมูลข่าวสารที่สำคัญและหลากหลาย”**

**1. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและ การจัดองค์กร อำนาจหน้าที่ แผนงาน โครงการและอื่นๆดังนั้น เทศบาลตำบลตาลเดี่ยว จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลตาลเดี่ยว ได้ง่ายและสะดวกมากขึ้น

**2. วัตถุประสงค์**

3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

3.2 เพื่อให้มีการเผยแพร่ข้อมูลข่าวสารที่หลากหลาย

3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**3. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**4. พื้นที่ดำเนินการ**

พื้นที่ทั้งในและนอกเขตเทศบาลตำบลตาลเดี่ยว

**5. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

- แผนพัฒนาท้องถิ่น

- งบประมาณรายจ่ายประจำปี

- แผนการดำเนินงาน

- แผนอัตรากำลัง

- แผนการจัดหาพัสดุ

- ประกาศสอบราคา/ประกวดราคา

- สรุปผลการจัดซื้อจัดจ้าง

- ข้อมูลรายรับและรายจ่าย

- งบแสดงฐานะทางการเงิน

- รายงานการประชุมคณะผู้บริหารท้องถิ่น

- รายงานผลการปฏิบัติงานประจำปี

- รายงานผลคะแนนการประเมินมาตรฐานการปฏิบัติราชการ

- ผลสำรวจความพึงพอใจของประชาชน

**6. ระยะเวลาดำเนินการ**

ปีงบประมาณ พ.ศ. 2562 – 2564

-70-

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

-71-

**กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล และการรับ**

**เรื่องร้องเรียนเกี่ยวกับการเงินการคลัง”**

**1. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบเพื่อให้เกิดประโยชน์สูงสุดแก่ภาครัฐและภาคประชาชน

**2. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์ การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบ การทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**3. เป้าหมาย/ผลผลิต**

ประชาชนภายในเขตเทศบาล

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ของเทศบาลตำบลตาลเดี่ยว และปิดประกาศข้อมูลดังกล่าวที่บอร์ดประชาสัมพันธ์ ของเทศบาลตำบลตาลเดี่ยว

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

กองคลัง เทศบาลตำบลตาลเดี่ยว

**9. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาลทำให้ลดการทุจริตและประพฤติมิชอบ มีความโปร่งใสในการปฏิบัติงาน

-72-

**มาตรการ : “จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลตาลเดี่ยว”**

**1. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆดังนั้น เทศบาลตำบลตาลเดี่ยว จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์ เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์ อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลตาลเดี่ยว ได้ง่ายและสะดวกมากขึ้น

**2. วัตถุประสงค์**

2.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

2.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

2.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**3. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**4. พื้นที่ดำเนินการ**

พื้นที่ทั้งในและนอกเขตเทศบาลตำบลตาลเดี่ยว

**5. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

- บอร์ดหน้าสำนักงานเทศบาลตำบลตาลเดี่ยว

- บอร์ดประชาสัมพันธ์ของเทศบาลตำบลตาลเดี่ยว ชุมชน/หมู่บ้าน

- ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่

- ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง

- จัดส่งเอกสารเผยแพร่รายงานประจำปี

- ประชาสัมพันธ์ข้อมูลการดำเนินงานขององค์กรปกครองส่วนท้องถิ่น ผ่านสื่อมวลชน

- หนังสือพิมพ์หรือวิทยุท้องถิ่น

- ประกาศผ่านเว็บไซต์/เว็บบอร์ด/facebook ที่มีข้อมูลผลการดำเนินงานขององค์กรปกครองส่วนท้องถิ่น

**6. ระยะเวลาดำเนินการ**

ปีงบประมาณ พ.ศ. 2562 – 2564

-73-

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

-74-

**โครงการจัดประชาคมแผนชุมชน**

**1. หลักการและเหตุผล/ที่มาของโครงการ**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่น นำแผนชุมชนสู่การปฏิบัติซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน เทศบาลตำบลตาลเดี่ยวได้ดำเนินการจัดโครงการประชุมประชาคมแผนแม่บทชุมชน ประจำปีงบประมาณ 2562 เพื่อนำมาบรรจุไว้ในแผนพัฒนาสี่ปีของเทศบาลตำบลตาลเดี่ยวประจำปี พ.ศ. 2561 – 2564 รวมถึงการนำเข้าบรรจุไว้ในร่างเทศบัญญัติงบประมาณของเทศบาลในปีถัดไปเทศบาลตำบลตาลเดี่ยว จึงได้จัดให้มีโครงการประชุมประชาคมแผนแม่บทชุมชน ประจำปี พ.ศ. 2562 ขึ้น

**2. วัตถุประสงค์**

2.1 เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

2.2 เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

2.3 เพื่อให้ได้แผนงานโครงการของชุมชน นำมาบรรจุไว้ในแผนพัฒนาสี่ปีของเทศบาล

2.4 เพื่อรับทราบปัญหาและความต้องการที่แท้จริงของประชาชน

2.5 เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

2.6 เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**3. เป้าหมาย/ผลผลิต**

จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน 11 หมู่บ้าน ในเขตเทศบาลตำบลตาลเดี่ยว สำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาสี่ปีของเทศบาล

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 เสนอขออนุมัติโครงการ

5.2 ประสานชุมชนเพื่อคัดเลือกผู้จัดเก็บข้อมูลพื้นฐาน

5.3 ประสานวิทยากร และหน่วยงานที่เกี่ยวข้อง

5.4 จัดประชุมชี้แจงทำความเข้าใจ

5.5 ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

5.6 จัดประชุมผู้นำชุมชนและเวทีประชาคมตามตารางที่กำหนด

5.7 จัดประชุมเพื่อพิจารณาร่างแผนชุมชน

5.8 จัดทำแผนชุมชนเพื่อส่งให้หน่วยงานที่เกี่ยวข้อง

5.9 ประเมินผล และรายงานผลให้ผู้บริหารทราบ

**6. ระยะเวลาดำเนินการ**

จัดเวทีประชุมประชาคมชุมชน และจัดให้มีการพิจารณาร่างแผนชุมชน จำนวน 11 หมู่บ้านระหว่างเดือนมีนาคม – เมษายน ของทุกปี

-75-

**7. งบประมาณดำเนินการ**

60,000.- บาท / ปี

**8. ผู้รับผิดชอบ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

9.2. ได้รับทราบปัญหาและความต้องการที่แท้จริงของประชาชนในแต่ละชุมชน

9.3. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีเทศบาล

9.4. ประชาชนได้แสดงความคิดเห็นและร่วมกันแก้ไขปัญหาของชุมชน

9.5. ประชาชนได้เข้ามามีส่วนร่วมในการตัดสินใจตามระบอบประชาธิปไตย

9.6. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

-76-

**กิจกรรม : การดำเนินงานศูนย์รับเรื่องราวร้องทุกข์เทศบาลตำบลตาลเดี่ยว**

**1. หลักการและเหตุผล/ที่มาของโครงการ**

เทศบาลตำบลตาลเดี่ยว เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลตำบลตาลเดี่ยว จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์จากประชาชนที่ได้รับความเดือดร้อนต่างๆ

**2. วัตถุประสงค์**

2.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

2.2 เพื่ออำนวยความสะดวกแก่ประชาชนที่มาติดต่อราชการ ณ เทศบาลตำบลตาลเดี่ยว

2.3 เพื่อเสริมสร้างความสัมพันธ์อันดีระหว่างบุลากรของเทศบาลกับประชาชนในพื้นที่

**3. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

5.1 จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

5.2 เผยแพร่ ประชาสัมพันธ์ให้ประชาชนทราบช่องทางในการร้องทุกข์/ร้องเรียน

5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

5.4 แจ้งผลการปฏิบัติงานให้ผู้ร้องทราบ

**6. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่ เวลา 08.30 น. – 16.30 น. โดยช่องทางร้องทุกข์/ร้องเรียน ดังนี้

6.1 สำนักงานเทศบาลตำบลตาลเดี่ยว

6.2 ทางโทรศัพท์ หมายเลข 056704696 ทางโทรสารหมายเลข 056704696 ต่อ 11

6.3 ทาง facebook เทศบาลตำบลตาลเดี่ยว

6.4 ทางไปรษณีย์

-77-

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลตาลเดี่ยว

9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

9.3 แจ้งผลการดำเนินการให้ผู้ร้องเรียนทราบภายใน 15 วัน

-78-

**โครงการ : เทศบาลตำบลตาลเดี่ยวเคลื่อนที่**

**1. หลักการและเหตุผล/ที่มาของโครงการ**

เทศบาลตำบลตาลเดี่ยว เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสำคัญดังนั้น เพื่อให้การดำเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทำโครงการเทศบาลตำบลตาลเดี่ยวเคลื่อนที่ เพื่อสำรวจความต้องการของประชาชนตามครัวเรือนว่าต้องการให้เทศบาลดำเนินการให้บริการในด้านใดบ้าง และให้บริการงานด้านต่างๆ ซึ่งอยู่ในอำนาจหน้าที่ อาจดำเนินการด้วยตนเองหรือร่วมมือกับองค์กรเอกชนโดยเน้นให้บริการฟรีแก่ประชาชน หรือหากจำเป็นต้องคิดว่าบริการก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุดร่วมกับการประชุมเวทีประชาคมทำแผนพัฒนาชุมชน

**2. วัตถุประสงค์**

2.1 เพื่ออำนวยความสะดวกแก่ประชาชนโดยไม่ต้องเดินทางมารับบริการ ณ สำนักงานเทศบาล ซึ่งอาจเสียค่าใช้จ่ายหรือเสียเวลาเพิ่มขึ้น

2.2 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงาน โครงการแก้ไขปัญหาต่อไป

2.3 เพื่อเสริมสร้างความสัมพันธ์อันดีระหว่างบุคลากรของเทศบาลกับประชาชนในพื้นที่

**3. เป้าหมาย/ผลลัพธ์**

นำบริการในหน้าที่ของทุกส่วนงานของเทศบาล ออกไปให้บริการแก่ประชาชนหมุนเวียนชุมชนต่างๆ ในเขตเทศบาลทั้งหมด ร่วมกับการประชุมเวทีประชาคมทำแผนพัฒนาชุมชน

**4. พื้นที่ดำเนินการ**

กำหนดให้ออกเทศบาลเคลื่อนที่ร่วมกับการประชุมเวทีประชาคมทำแผนพัฒนาชุมชน ในเขตเทศบาลตำบลตาลเดี่ยว โดยแบ่งเป็นแต่ละเขตตามเขตเลือกตั้ง

**5. วิธีดำเนินการ**

5.1. จัดทำร่างโครงการเสนอคณะผู้บริหารพิจารณาอนุมัติ

5.2. จัดหางบประมาณเพื่อสนับสนุนโครงการให้บรรลุผลตามเป้าหมาย

5.3. ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนในเขตเทศบาลทั้งหมด

5.4. กำหนดสถานที่ วัน เวลา ในการออกให้บริการเคลื่อนที่ (ร่วมกับกองสวัสดิการสังคมในการประชาคมทำแผนพัฒนาชุมชน

5.5. ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนทั้ง 11 หมู่บ้าน

5.6. ประชาสัมพันธ์ให้ประชาชนทราบล่วงหน้าทางเสียงตามสาย และรถประชาสัมพันธ์เคลื่อนที่

5.7. นำกิจกรรมงานในหน้าที่ออกบริการประชาชน

5.8. ประเมินผลการปฏิบัติงาน

-79-

**6. ระยะเวลาดำเนินการ**

ภายในเดือนตุลาคม – กันยายน ของทุกปี

**7. งบประมาณดำเนินการ**

50,000 บาท / ปี

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 มีสถิติจำนวนประชาชนทุกชุมชนที่อยู่ในเขตเทศบาล ซึ่งได้เข้าร่วมโครงการฯ ได้รับบริการที่สะดวก รวดเร็วประหยัด พร้อมทั้งได้รับทราบนโยบายต่างๆ ของเทศบาลตำบลตาลเดี่ยว อย่างทั่วถึง

9.2 ประชาชนทุกชุมชนที่อยู่ในเขตเทศบาล มีโอกาสได้แสดงความคิดเห็นโดยมีเจ้าหน้าที่ของเทศบาลร่วมรับฟังทั้งในเรื่องการดำเนินงานของเทศบาล และความต้องการด้านสาธารณูปโภคของประชาชน

-80-

**กิจกรรม : รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**1. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**2. วัตถุประสงค์**

2.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

2.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

2.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**3. เป้าหมายการดำเนินการ**

ผู้ร้องเรียนร้องทุกข์ทุกราย

**4. พื้นที่ดำเนินการ**

เทศบาลตำบลตาลเดี่ยว

**5. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**6. ระยะเวลาดำเนินการ**

ปีงบประมาณ 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9.ตัวชี้วัด/ผลลัพธ์**

9.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

9.2 ใช้เป็นแนวทางปฏิบัติงานด้านการร้องเรียนร้องทุกข์

-81-

**มาตรการ : แต่งตั้งคณะกรรมการสนับสนุนการจัดทำแผนพัฒนาเทศบาลตำบลตาลเดี่ยว**

**1. หลักการและเหตุผล/ที่มาของโครงการ**

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการดังนั้น เพื่อให้เทศบาลตำบลตาลเดี่ยว ในฐานะองค์กรปกครองส่วนท้องถิ่นรูปแบบเทศบาล มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 เทศบาลตำบลตาลเดี่ยว โดยสำนักปลัด จึงแต่งตั้งคณะกรรมการสนับสนุนการจัดทำแผนพัฒนาเทศบาลตำบลตาลเดี่ยวขึ้น

**2. วัตถุประสงค์**

เพื่อส่งเสริมให้บุคลากรของเทศบาลและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาเทศบาลตำบลตาลเดี่ยวและแผนพัฒนาสี่ปีเทศบาลตำบลตาลเดี่ยว ให้สอดคล้องกับประเด็นหลักการพัฒนาที่ประชาคมเทศบาลฯ และคณะกรรมการพัฒนาเทศบาลตำบลตาลเดี่ยว กำหนดด้วยความถูกต้อง โปร่งใส และสุจริต

**3. เป้าหมาย/ผลผลิต**

คณะกรรมการสนับสนุนการจัดทำแผนพัฒนาเทศบาลตำบลตาลเดี่ยว จำนวน 15 คน

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

จัดประชุมคณะกรรมการชุมชน เพื่อคัดเลือกผู้แทนประชาคมเทศบาล

**6. ระยะเวลาดำเนินการ**

คณะกรรมการสนับสนุนการจัดทำแผนพัฒนาเทศบาลตำบลตาลเดี่ยว บางตำแหน่งในปัจจุบันจะครบวาระการดำรงตำแหน่ง 2 ปีตามที่ระเบียบฯ กำหนด ในวันที่ 15 กันยายน 2560 เทศบาลจึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาเทศบาลตำบลตาลเดี่ยว แทนกรรมการฯ ที่ครบวาระการดำรงตำแหน่ง ภายใน 16 กันยายน 2562 เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

เทศบาลตำบลตาลเดี่ยว มีคณะกรรมการสนับสนุนการจัดทำแผนพัฒนาเทศบาลตำบล ตาลเดี่ยว เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาเทศบาลตำบลตาลเดี่ยว และร่างแผนพัฒนาสี่ปีเทศบาลตำบลตาลเดี่ยว เพื่อใช้เป็นแผนพัฒนาในการพัฒนาเทศบาลตำบลตาลเดี่ยว ความต้องการของประชาคมและชุมชนในเขตเทศบาลตำบลตาลเดี่ยว ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

-82-

**มาตรการ : ตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการ**

**บ้านเมืองที่ดีของเทศบาลตำบลตาลเดี่ยว**

**1. หลักการและเหตุผล/ที่มาของโครงการ**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 1. การบริหารราชการเพื่อให้เกิดผลสัมฤทธิ์ต่อภารกิจของรัฐ 2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ 3. การปรับปรุงภารกิจขององค์กรปกครองส่วนท้องถิ่น 4. การประเมินผลการปฏิบัติราชการ ดังนั้น เพื่อเพิ่มประสิทธิภาพในการบริหารงานของเทศบาลตำบลตาลเดี่ยวให้เกิดความโปร่งใส ตรวจสอบได้เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**2. วัตถุประสงค์**

2.1. เพื่อเพิ่มประสิทธิภาพในการบริหารงานเทศบาลตำบลตาลเดี่ยว ให้เกิดความโปร่งใส ตรวจสอบได้ เสริมสร้างบทบาทของประชาชน

2.2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานของเทศบาลตำบลตาลเดี่ยว

**3. เป้าหมาย**

ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานเทศบาล

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการโครงการ**

5.1 จัดทำคำสั่งแต่งตั้งคณะกรรมการ

5.2 ประเมินผลการปฏิบัติราชการ ในเทศบาลตำบลตาลเดี่ยว ตามหลักเกณฑ์และวิธีการบริหารกิจการบ้านเมืองที่ดี

5.3 รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**6. ระยะเวลาดำเนินการ**

ปีงบประมาณ 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานของเทศบาลตำบลตาลเดี่ยว หรือโครงการที่มีผลกระทบต่อความเป็นอยู่ของประชาชนทำให้เทศบาลตำบลตาลเดี่ยวมีความโปร่งใส ตรวจสอบได้

-83-

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**โครงการ : จัดทำแผนการตรวจสอบภายในประจำปี ประจำปีงบประมาณ 2562 - 2564**

**1. หลักการและเหตุผล/ที่มาของโครงการ**

การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจของเทศบาลตำบลตาลเดี่ยว เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานของเทศบาลตำบลตาลเดี่ยว เป็นไปอย่างถูกต้องและเป็นไปตามวัตถุประสงค์ของทางราชการ

**2. วัตถุประสงค์**

2.1 เพื่อจัดวางระบบการควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ. 2544

2.2 เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

2.3 เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

2.4 เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

2.5 เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม

**3. เป้าหมาย/ผลผลิต**

พนักงานเทศบาลทุกหน่วยงาน พนักงานครู และเจ้าหน้าที่ศูนย์พัฒนาเด็กเล็ก ของเทศบาลตำบลตาลเดี่ยว

**4 พื้นที่ดำเนินการ**

ส่วนราชการทุกหน่วยงาน โรงเรียนในสังกัดเทศบาล และศูนย์พัฒนาเด็กเล็กของเทศบาลตำบลตาลเดี่ยว

**5. วิธีการดำเนินการ**

5.1 จัดทำแผนปฏิบัติงานตรวจสอบภายใน

5.2 ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

-84-

5.3 ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรีตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

5.4 สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

5.5 รายงานผลการตรวจสอบและติดตามประเมินผล

**6. ระยะเวลาการดำเนินการ**

ปีงบประมาณ 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

กองคลัง เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

9.2 ความเสี่ยงในการเบิกจ่ายเงินลดน้อยลง

9.3 การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

9.4 ลูกหนี้ภาษีโรงเรือนและที่ดินค้างชำระลดน้อยลง

-85-

**โครงการ : จัดทำรายงานการควบคุมภายใน**

**1. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดินอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด เทศบาลตำบลตาลเดี่ยว จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**2. วัตถุประสงค์**

2.1. เพื่อติดตามและประเมินผลการควบคุมภายใน ระดับองค์กรของเทศบาลตำบลตาลเดี่ยว

2.2. เพื่อสรุปรายงานผลการประเมินผลการควบคุมภายในให้ นายกเทศมนตรีตำบล ตาลเดี่ยว ทราบตามแบบที่ระเบียบฯ กำหนด

2.3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดินตามกำหนด

**3. เป้าหมาย/ผลผลิต**

ส่วนราชการทุกหน่วยงานของเทศบาลตำบลตาลเดี่ยว

**4. พื้นที่ดำเนินการ**

ส่วนราชการทุกหน่วยงานของเทศบาลตำบลตาลเดี่ยว

**5. วิธีดำเนินการ**

5.1. แต่งตั้งคณะกรรมการติดตามและประเมินผลการควบคุมภายใน ระดับองค์กร

5.2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

5.3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

5.4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบตามแบบ ปย.1 และประเมินผลการปรับปรุงการควบคุมภายในตามแบบ ปย.2

5.5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**6. ระยะเวลาการดำเนินการ**

ปีงบประมาณ 2562 – 2564

**7. งบประมาณดำเนินการ**

ไม่ใช้งบประมาณดำเนินการ

**8. ผู้รับผิดชอบโครงการ**

งานการเจ้าหน้าที่ เทศบาลตำบลตาลเดี่ยว

**9. ตัวชี้วัด/ผลลัพธ์**

9.1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

9.2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

9.3. เกิดประโยชน์สูงสุดต่อองค์กรและประชาชนโดยรวม

-86-

**กิจกรรม : ติดตามประเมินผลการควบคุมภายใน**

**1. หลักการและเหตุผล/ที่มาของโครงการ**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมายระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆนอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอเทศบาลตำบลตาลเดี่ยว พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในของเทศบาลตำบลตาลเดี่ยวขึ้น

**2. วัตถุประสงค์**

2.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

2.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**3. เป้าหมาย**

เพื่อให้การควบคุมภายในของเทศบาลตำบลตาลเดี่ยว เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**4. วิธีดำเนินการ**

4.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

-87-

4.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาเทศบาลตำบลตาลเดี่ยวเป็นไปอย่างมีประสิทธิภาพและประสิทธิผล

4.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

4.4 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**5. ระยะเวลาดำเนินการ**

ปีงบประมาณ พ.ศ. 2562 – 2564

**6. หน่วยงานรับผิดชอบ**

ทุกกอง/สำนัก ของเทศบาลตำบลตาลเดี่ยว

**7. งบประมาณดำเนินการ**

ไม่ใช้งบประมาณ

**8. ประโยชน์ที่คาดว่าจะได้รับ**

8.1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

8.2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

8.3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

8.4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

8.5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**9. ตัวชี้วัด/ผลลัพธ์**

9.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

9.2 กิจกรรมการควบคุมภายใน ร้อยละ 80 ได้ดำเนินการแก้ไข

9.3 ร้อยละของหน่วยงานรายงานการประเมินผลการควบคุมภายในครบทุกงาน

9.4 มีการจัดการความรู้ที่เกี่ยวข้องกับการควบคุมภายใน

9.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน(ร้อยละ 80 ในระดับมาก)

-88-

**มาตรการ : ติดตามประเมินผลระบบควบคุมภายในเทศบาลตำบลตาลเดี่ยว**

**1. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้เทศบาลตำบลตาลเดี่ยว ในฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมภายในเป็นแนวทางหรือเครื่องมือในการบริหารจัดการความเสี่ยงที่เกิดจากการดำเนินกิจกรรม หรือโครงการต่างๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการรั่วไหล การสิ้นเปลือง หรือการทุจริตในหน่วยรับตรวจด้านความเชื่อถือได้ของรายงานทางการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรีการดำเนินการจัดวางระบบควบคุมภายใน เพื่อนำความเสี่ยงที่มีหรือคาดว่าจะมีและจัดให้มีกิจกรรมการควบคุมที่มีประสิทธิภาพและประสิทธิผลเพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กำหนดมาตรการการติดตามประเมินผลการควบคุมภายใน

**2. วัตถุประสงค์**

2.1 เพื่อให้ส่วนราชการที่รับผิดชอบจัดทำและนำแผนการปรับปรุงหรือบริหารจัดการความเสี่ยงไปดำเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยรับตรวจ

2.2 เพื่อให้มีการติดตามประเมินผลการปฏิบัติตามแผนการปรับปรุงหรือบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กำกับดูแลภายในเวลาที่กำหนด

2.3 เพื่อเป็นการเสริมสร้างและปรับปรุงกลไกการควบคุมภายในให้เกิดประสิทธิภาพและมีประสิทธิผล

**3. เป้าหมาย/ผลผลิต**

ทุกส่วนราชการของเทศบาลตำบลตาลเดี่ยว

**4. พื้นที่ดำเนินการ**

สำนักงานเทศบาลเทศบาลตำบลตาลเดี่ยว

**5. วิธีดำเนินการ**

5.1 ประธานคณะกรรมการติดตามประเมินผลการควบคุมภายในเทศบาลตำบลตาลเดี่ยว(ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ.3) ให้ทุกส่วนราชการไปดำเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

5.2 หัวหน้าส่วนราชการของเทศบาลตำบลตาลเดี่ยว นำแผนการปรับปรุงการควบคุมภายใน (แบบ ปอ.3) ไปดำเนินการบริหารจัดการความเสี่ยงภายในเวลาที่กำหนด และรายงานผลการดำเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

-89-

5.3 หัวหน้าส่วนราชการของเทศบาลตำบลตาลเดี่ยว รายงานผลการดำเนินการแผนการปรับปรุงการควบคุมภายใน (แบบ ปอ.3) พร้อมปัญหาอุปสรรคต่อประธานคณะกรรมการติดตามประเมินผลการควบคุมภายในเทศบาลตำบลตาลเดี่ยว

5.4 คณะกรรมการติดตามประเมินผลการควบคุมภายในเทศบาลตำบลตาลเดี่ยว ประชุมพิจารณาและประเมินผลการควบคุมและบริหารจัดการความเสี่ยงของแต่ละส่วนราชการว่ามีความเพียงพอหรือไม่ หรือจะต้องดำเนินการบริหารจัดการความเสี่ยงต่อไป

5.5 รายงานผลการติดตามการปฏิบัติตามแผนการปรับปรุงการควบคุมภายในต่อคณะกรรมการตรวจเงินแผ่นดินผู้กำกับดูแลอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

งานการเจ้าหน้าที่ เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ส่วนราชการที่รับผิดชอบมีการนำแผนการปรับปรุงการควบคุมภายในไปดำเนินการบริหารจัดการความเสี่ยง

9.2 มีการติดตามผลการปฏิบัติตามแผนการปรับปรุงการควบคุมภายใน

9.3 มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดินผู้กำกับดูแลภายในเวลาที่กำหนด

-90-

**กิจกรรม : การรายงานผลการใช้จ่ายเงินให้ประชาชนได้รับทราบ**

**1. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรีวิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกันไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชั่นมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่องมีกระบวนการทางการคลังที่เปิดเผยข้อมูลอื่นต่อประชาชน

**2. วัตถุประสงค์**

2.1 เพื่อให้เกิดความโปร่งใสสามารถตรวจสอบได้

2.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

2.3 ปฏิบัติงานถูกต้องตามระเบียบที่เกี่ยวข้อง

2.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**3. เป้าหมาย/ผลผลิต**

ประชาชนในเขตเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว อำเภอหล่มสัก จังหวัดเพชรบูรณ์

**5. วิธีดำเนินการ**

จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงินการเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานเทศบาลตำบลตาลเดี่ยว ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**6. ระยะเวลาดำเนินการ**

ตลอดปีงบประมาณ 2562 และดำเนินการอย่างต่อเนื่อง

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

กองคลัง เทศบาลตำบลตาลเดี่ยว

**9.ตัวชี้วัด/ผลลัพธ์**

9.1 มีการพัฒนาการบริหารด้านการเงินการคลังและงบประมาณอย่างมีประสิทธิภาพ

9.2 มีการเบิกจ่ายถูกต้อง รวดเร็ว เกิดความประหยัด

9.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

-91-

**มาตรการ : เผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อ จัดจ้างภาครัฐด้วยอิเล็กทรอนิกส์ (Electronic GovernmentProcurement : e-GP)**

**1. หลักการและเหตุผล/ที่มาของโครงการ**

พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ได้ประกาศลงในราชกิจจานุเบกษา เล่มที่ 134 ตอนที่ 24 ก เมื่อวันที่ 24 กุมภาพันธ์ 2560 และจะมีผลบังคับใช้ทันทีเมื่อพ้นกำหนด 180 วัน นับจากวันประกาศในราชกิจจานุเบกษา (วันที่ 23 สิงหาคม 2560) เป็นการปรับปรุงกฎหมายใหม่เพื่อให้เป็นไปตามหลักการบริหารราชการแผ่นดิน ที่มีธรรมาภิบาล ส่งเสริมป้องกันการทุจริตและประพฤติมิชอบในภาครัฐ มุ่งเน้นให้การจัดซื้อจัดจ้างและการบริหารพัสดุภาครัฐเป็นไปอย่างคุ้มค่า โปร่งใสมีประสิทธิภาพ ประสิทธิผล และตรวจสอบได้โดยกำหนดให้ภาคประชาชนได้เข้ามามีส่วนร่วมในกระบวนการจัดซื้อจัดจ้างภาครัฐและมีการเปิดเผยข้อมูลเกี่ยวกับการจัดซื้อจัดจ้างในระบบเครือข่ายสารสนเทศของกรมบัญชีกลางอย่างครบวงจร รวมทั้งมีการกำหนดโทษกับเจ้าหน้าที่หรือผู้มีอำนาจหน้าที่ในการดำเนินการจัดซื้อจัดจ้างที่กระทำความผิดตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ส่งผลให้การจัดซื้อจัดจ้างภาครัฐมีประสิทธิภาพเป็นมาตรฐานเดียวกัน เกิดความโปร่งใสและมีกระบวนการตรวจสอบที่ชัดเจน ช่วยลดปัญหาการทุจริตในภาครัฐได้ในอีกทางหนึ่ง

ทั้งนี้ เทศบาลตำบลตาลเดี่ยว ได้มีมาตรการให้ผู้ที่มีส่วนเกี่ยวข้องในกระบวนการจัดซื้อจัดจ้างได้ดำเนินการเผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อจัดจ้างภาครัฐด้วยอิเล็กทรอนิกส์ (Electronic GovernmentProcurement : e-GP) อย่างเคร่งครัด

**2. วัตถุประสงค์**

เพื่อเป็นการป้องกันและปราบปรามการทุจริต การสร้างมาตรฐานความโปร่งใส ในการปฏิบัติราชการของผู้ที่มีส่วนเกี่ยวข้องในกระบวนการจัดซื้อจัดจ้าง

**3. เป้าหมาย/ผลผลิต**

ผู้ที่มีส่วนเกี่ยวข้องในกระบวนการจัดซื้อจัดจ้างของเทศบาลตำบลตาลเดี่ยว

**4. พื้นที่ดำเนินการ**

เทศบาลตำบลตาลเดี่ยว

**5. วิธีดำเนินการ**

จัดประชุมให้ความรู้ความเข้าใจเกี่ยวกับพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และออกมาตรการเผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อ จัดจ้างภาครัฐด้วยอิเล็กทรอนิกส์ (Electronic GovernmentProcurement : e-GP)

**6. ระยะเวลาดำเนินการ**

ตุลาคม ๒๕๖๐ - กันยายน ๒๕๖๑

**7. งบประมาณดำเนินการ**

-

**8. ผู้รับผิดชอบ**

กองคลัง เทศบาลตำบลตาลเดี่ยว

-92-

**9. ตัวชี้วัด/ผลลัพธ์**

9.๑ ร้อยละของการเผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อจัดจ้างภาครัฐ ด้วยอิเล็กทรอนิกส์ (Electronic GovernmentProcurement : e-GP) ได้ : ร้อยละ ๑๐๐

9.๒ ผู้ที่มีส่วนเกี่ยวข้องในกระบวนการจัดซื้อจัดจ้างของเทศบาลตำบลตาลเดี่ยว มีความรู้ความเข้าใจเกี่ยวกับพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และดำเนินการตามมาตรการเผยแพร่ข้อมูลการจัดซื้อจัดจ้างในเว็บไซต์ ระบบการจัดซื้อจัดจ้างภาครัฐด้วยอิเล็กทรอนิกส์ (Electronic GovernmentProcurement : e-GP) ได้อย่างครบถ้วนถูกต้อง

-93-

**โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น**

**1. หลักการและเหตุผล/ที่มาของโครงการ**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบดังนั้น เพื่อให้ผู้บริหาร และสมาชิกสภาเทศบาลตำบลตาลเดี่ยว เพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สินมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต สำนักปลัดเทศบาล จึงได้จัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**2. วัตถุประสงค์**

2.1 เพื่อให้ผู้บริหาร และสมาชิกสภาเทศบาลตำบลตาลเดี่ยว เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

2.2 เพื่อให้ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

2.3 เพื่อให้ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

2.4 เพื่อให้ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**3. เป้าหมาย/ผลผลิต**

ผู้บริหารเทศบาลตำบลตาลเดี่ยว จำนวน 4 คน และสมาชิกสภาเทศบาลตำบลตาลเดี่ยว จำนวน 12คน รวม 16 คน

**4. พื้นที่ดำเนินการ**

สำนักงานเทศบาลตำบลตาลเดี่ยว

-94-

**5. วิธีดำเนินการ**

5.1 จัดทำโครงการ/แผนงาน

5.2 ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาเทศบาลเข้ารับการอบรม

5.3 อบรมให้ความรู้โดยวิทยากร พร้อมแจกเอกสารประกอบการอบรม

5.4 ประเมินผลและสรุปผลการดำเนินการ

**6. ระยะเวลาดำเนินการ**

ปีงบประมาณ 2562 - 2564

**7. งบประมาณดำเนินการ**

20,000.- บาท / ปี

**8. ผู้รับผิดชอบโครงการ**

งานการเจ้าหน้าที่ สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 ผู้บริหาร และสมาชิกสภาเทศบาลตำบลตาลเดี่ยว ได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

9.2 ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

9.3 ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

9.4 ผู้บริหาร และสมาชิกสภาเทศบาลตำบลตาลเดี่ยว มีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

-95-

**กิจกรรม : การติดป้ายประชาสัมพันธ์กรณีพบเห็นการทุจริต**

**1. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมีส่วนร่วมในการป้องกันและปราบปรามการทุจริต

**2. วัตถุประสงค์**

2.1 เพื่อให้ประชาชนมีส่วนร่วมในการป้องกันการทุจริต

2.2 เพื่อแสดงเจตนารมณ์ในการแก้ไขปัญหาการทุจริต

**3. เป้าหมาย/ผลผลิต**

ประชาชนในตำบลตาลเดี่ยว

**4. พื้นที่ดำเนินการ**

ตำบลตาลเดี่ยว

**5. วิธีดำเนินการ**

5.1 ขออนุมัติจัดทำป้ายประชาสัมพันธ์

5.2 ปิดประกาศประชาสัมพันธ์ ตามหมู่บ้าน

5.3 จัดเจ้าหน้าที่รับผิดชอบรับแจ้งเหตุทางโทรศัพท์

5.4 บันทึกเรื่องร้องเรียน ร้องทุกข์

5.5 เสนอผู้บริหารพิจารณาสั่งการ

5.6 ดำเนินการปรับปรุงแก้ไขเรื่องที่ได้รับการร้องเรียน

**6. ระยะเวลาดำเนินการ**

ปีงบประมาณ พ.ศ. 2562 – 2564

**7. งบประมาณดำเนินการ**

3,000.- บาท / ปี

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1 จำนวนเรื่องร้องเรียนเกี่ยวกับการทุจริต

9.2 นำเรื่องที่ได้รับการร้องเรียนไปดำเนินการปรับปรุงแก้ไข

-96-

**มาตรการ : การส่งเสริมและพัฒนาเครือข่ายด้านการป้องกันการทุจริต**

**1. หลักการและเหตุผล/ที่มาของโครงการ**

พระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 13) พ.ศ. 2552 กำหนดให้เทศบาลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมือง ที่ดี พ.ศ. 2546 และนโยบายของรัฐบาลในการป้องกันและปราบปรามการทุจริตซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริตปัญหาเกี่ยวกับการทุจริตคอร์รัปชั่นสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติซึ่งเทศบาลตำบลตาลเดี่ยว มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชั่น ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วมในการเป็นเครือข่ายร่วมกับเทศบาลตำบลตาลเดี่ยว ในการ ร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชั่นในท้องถิ่นเทศบาลตำบลตาลเดี่ยว พิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**2. วัตถุประสงค์**

2.1. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

2.2. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

2.3. เพื่อให้เกิดความร่วมมือร่วมใจในการป้องกันการทุจริตในพื้นที่เทศบาลตำบลตาลเดี่ยว

**3. เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตเทศบาลตำบลตาลเดี่ยว เข้ามามีส่วนร่วมในการเป็นเครือข่ายด้านการป้องกันการทุจริตร่วมกับเทศบาลตำบลตาลเดี่ยว

**4. สถานที่ดำเนินการ**

ในเขตพื้นที่เทศบาลตาลเดี่ยว

**5. วิธีดำเนินงาน**

5.1. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตเทศบาลตำบลตาลเดี่ยว

5.2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

5.3. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการของเทศบาลตำบลตาลเดี่ยว ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

-97-

5.4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

5.5. ทำบันทึกข้อตกลง (MOU) ร่วมกันระหว่างเทศบาลตำบลตาลเดี่ยว กับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**6. ระยะเวลาดำเนินการ**

งบประมาณ พ.ศ. 2562 – 2564

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลตาลเดี่ยว

**9. ตัวชี้วัด/ผลลัพธ์**

9.1. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

9.2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

9.3. ทำให้เกิดความร่วมมือร่วมใจในการป้องกันการทุจริตในพื้นที่เทศบาลตำบลตาลเดี่ยว